cyanic-selkie/wikianc huggingface dataset:
ಹೂವಿನಳ್ಳಿ
ಬೆಳೆ
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಬಿಜಾಪುರ
ಕರ್ನಾಟಕ
ಪೇಜಾವರ
ಪೇಜಾವರ ಮಂಗಳೂರು ತಾಲೂಕಿನ ಒಂದು ಹಳ್ಳಿ. ಇಲ್ಲಿ ಮಧ್ವಾಚಾರ್ಯರಿಂದ ಉಡುಪಿಯ ಅಷ್ಟ ಮಠಗಳಲ್ಲಿ ಒಂದಾದ ಪೇಜಾವರ ಅಧೋಕ್ಷಜ ಮಠ ಸ್ಥಾಪಿಸಲ್ಪಟ್ಟಿತು.
ಶ್ರೀ ಪೇಜಾವರ ಅಧೋಕ್ಷಜ ಮಠ
ಪೇಜಾವರ ಮಠವು ಶ್ರೀ ಮದ್ವಾಚಾರ್ಯರ ಶಿಷ್ಯರಾದ ಶ್ರೀ ಅಧೋಕ್ಷಜ ತೀರ್ಥರಿಂದ ಸ್ಥಾಪಿತವಾಗಿದೆ. ೧೯೩೧ರಲ್ಲಿ ಜನಿಸಿದ ಶ್ರೀ ವಿಶ್ವೇಶ ತೀರ್ಥರು ೩೩ನೆಯ ಮಠಾಧೀಶರಾಗಿರುತ್ತಾರೆ. ಪೇಜಾವರ ಮಠವು ಉಡುಪಿಯ ಅಷ್ಟಮಠಗಳಲ್ಲಿ ಒಂದು.
ಬಾಹ್ಯ ಸಂಪರ್ಕಗಳು
ವರ್ಗ:ಧಾರ್ಮಿಕ ಕ್ಷೇತ್ರಗಳು ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಲಿಥುವೇನಿಯ
ಲಿಥುವೇನಿಯ ಗಣರಾಜ್ಯವು ಉತ್ತರ ಯುರೋಪ್‌ನಲ್ಲಿನ ಒಂದು ರಾಷ್ಟ್ರ. ಇದು ಬಾಲ್ಟಿಕ್ ಸಮುದ್ರದ ಆಗ್ನೇಯ ತೀರದಲ್ಲಿದೆ. ಲಿಥುವೇನಿಯದ ಉತ್ತರದಲ್ಲಿ ಲಾಟ್ವಿಯ, ಆಗ್ನೇಯದಲ್ಲಿ ಬೆಲಾರುಸ್, ನೈಋತ್ಯದಲ್ಲಿ ಪೋಲೆಂಡ್ ದೇಶಗಳಿವೆ. ರಾಷ್ಟ್ರದ ಜನಸಂಖ್ಯೆ ಸುಮಾರು ೩೪ ಲಕ್ಷ ಮತ್ತು ರಾಜಧಾನಿ ವಿಲ್ನಿಯಸ್.
ವರ್ಗ:ಯುರೋಪ್ ಖಂಡದ ದೇಶಗಳು
ಅಶೋಕ್
ಅಶೋಕ್ (ಜನನ 12 ಸೆಪ್ಟೆಂಬರ್ 1951) ಕನ್ನಡ ಚಲನಚಿತ್ರ ನಟರಾಗಿದ್ದಾರೆ. ಅವರು ಗೋಕಾಕ ಚಳುವಳಿ ಮತ್ತು ರೈತ ಸಂಘದ ಪ್ರತಿಭಟನೆಗಳಲ್ಲಿ ಭಾಗವಹಿಸಿದ್ದಾರೆ.
ಆರಂಭಿಕ ಜೀವನ
ಅಶೋಕ್, ವಿ ಲಕ್ಷ್ಮಿ ನರಸಿಂಹಯ್ಯ ಮತ್ತು ಮತ್ತು ಪುಟ್ಟಮ್ಮನವರ ಮಗನಾಗಿ ಆನೇಕಲ್ ನಲ್ಲಿ ಜನಿಸಿದರು.ಅವರ ತಂದೆ ಪೊಲೀಸ್ ಇನ್ಸ್ಪೆಕ್ಟರ್ ಆಗಿದ್ದರು.ಅವರ ಬಾಲ್ಯದ ಕನಸು ಚಲನಚಿತ್ರ ತಾರೆಯಾಗುವದಾಗಿತ್ತು,ಡಿಗ್ರಿ ಮುಗಿಸಿದ ನಂತರ ಮದ್ರಾಸ್ ಫಿಲ್ಮ್ ಇನ್ಸ್ಟಿಟ್ಯೂಟ್ನಲ್ಲಿ ಪ್ರವೇಶ ಪಡೆದರು.
ವೃತ್ತಿ
ಅವರ ಮೊದಲ ಕನ್ನಡ ಚಿತ್ರ ಹೆಣ್ಣು ಸಂಸಾರದ ಕಣ್ಣು. ಅವರ ಇತರ ಗಮನಾರ್ಹ ಚಲನಚಿತ್ರಗಳೆಂದರೆ ಸನಾದಿ ಅಪ್ಪಣ್ಣ, ವಿಜಯವಾಣಿ, ಅರ್ಚನಾ, ರಂಗನಾಯಕಿ, ಚೆಲ್ಲಿದ ರಕ್ತ, ತಾಯಿಯ ಮಡಿಲಲ್ಲಿ, ರಾಜಾ ಮಹಾರಾಜ ಮತ್ತು ಕ್ರಾಂತಿಯೋಗಿ ಬಸವಣ್ಣ ಆಗಿವೆ. 1986 ರಲ್ಲಿ ಅವರು ಕರ್ನಾಟಕ ಚಲನಚಿತ್ರ ಕಲಾವಿದರು, ಕೆಲಸಗಾರರ ಮತ್ತು ತಂತ್ರಜ್ಞರು ಒಕ್ಕೂಟದ ಸಂಸ್ಥಾಪಕ ಅಧ್ಯಕ್ಷರಾದರು.
ಉಲ್ಲೇಖಗಳು
ವರ್ಗ:ಕನ್ನಡ ಚಿತ್ರರಂಗದ ನಟರು
ಸಂವರ್ಧಕ ಸ್ಟೀರಾಯ್ಡ್
ಸಂವರ್ಧಕ ಸ್ಟೀರಾಯ್ಡ್‌ಗಳು, ಅಧಿಕೃತವಾಗಿ ಸಂವರ್ಧಕ-ಪುರುಷಲಕ್ಷಣ ಉತ್ಪಾದಕ ಸ್ಟೀರಾಯ್ಡ್‌ಗಳು (ಅನಬಾಲಿಕ್-ಆಂಡ್ರೋಜೆನಿಕ್ ಸ್ಟೀರಾಯ್ಡ್ - ಎಎಎಸ್) ಎಂದು ತಿಳಿಯಲಾಗುವ, ಪುರುಷ ಸ್ಟೀರಾಯ್ಡ್‌ಗಳಾದ ಟೆಸ್ಟಾಸ್ಟರೋನ್ ಮತ್ತು ಡೈಹೈಡ್ರೋಟೆಸ್ಟಾಸ್ಟರೋನ್‌ಗಳ ಪರಿಣಾಮಗಳನ್ನು ಅನುಕರಿಸುವ ಮದ್ದುಗಳು. ಅವು ಜೀವಕೋಶಗಳಲ್ಲಿ ಪ್ರೋಟೀನ್ ಸಂಶ್ಲೇಷಣೆಯನ್ನು ಹೆಚ್ಚಿಸುತ್ತವೆ, ಪರಿಣಾಮವಾಗಿ ಜೀವಕೋಶದ ಅಂಗಾಂಶದ ಶೇಖರಣೆಯಾಗುತ್ತದೆ (ಸಂವರ್ಧನ ಕ್ರಿಯೆ), ವಿಶೇಷವಾಗಿ ಸ್ನಾಯುಗಳಲ್ಲಿ. ಸಂವರ್ಧಕ ಸ್ಟೀರಾಯ್ಡ್‌ಗಳು, ಧ್ವನಿತಂತುಗಳು ಮತ್ತು ಮೈರೋಮಗಳ ಬೆಳವಣಿಗೆಯಂತಹ ಪುರುಷ ಲಕ್ಷಣಗಳ ಬೆಳವಣಿಗೆ ಮತ್ತು ನಿರ್ವಹಣೆಯನ್ನು ಒಳಗೊಂಡಂತೆ, ಪುರುಷ ಹಾರ್ಮೋನಿನ ಲಕ್ಷಣಗಳು ಮತ್ತು ಪುರುಷಲಕ್ಷಣಗಳನ್ನು ಉತ್ಪಾದಿಸುವ ಗುಣಗಳನ್ನು ಸಹ ಹೊಂದಿವೆ. ಈ ಸ್ಟೆರಾಯ್ಡ್ ಗಳನ್ನು ಉಪಯೋಗಿಸುವುದರಿಂದ ಕೆಲವು ಅಡ್ಡ ಪರಿಣಾಮಗಳನ್ನು ಎದುರಿಸಬೇಕಾಗುತ್ತದೆ. ಒಮ್ಮೊಮ್ಮೆ ಈ ಸ್ಟೆರಾಯ್ಡ್ ಗಳು ಆರೋಗ್ಯಕ್ಕೆ ಹಾನಿಕಾರಕವಾಗಬಹುದು. External links
ಸುಸ್ಟಾನೊನೋ ಸೈಕಲ್
ವನಮಾಲ ವಿಶ್ವನಾಥ
ವನಮಾಲ ವಿಶ್ವನಾಥ, (ಜುಲೈ ೭,೧೯೫೪) ಪ್ರಸ್ತುತದಲ್ಲಿ, ಬೆಂಗಳೂರಿನ ಅಜಿಮ್ ಪ್ರೇಮಜೀ ವಿಶ್ವವಿದ್ಯಾಲಯದಲ್ಲಿ ಅತಿಥಿ ಪ್ರಾಧ್ಯಾಪಕರಾಗಿ ಸೇವೆಸಲ್ಲಿಸುತ್ತಿದ್ದಾರೆ. ವನಮಾಲ ವಿಶ್ವನಾಥ ಒಬ್ಬ ಪ್ರಶಸ್ತಿ ವಿಜೇತೆ, ಅನುವಾದಕಿ. ಕನ್ನಡ ಲೇಖಕರಾದ ಯು.ಆರ್.ಅನಂತಮೂರ್ತಿ, ಪಿ.ಲಂಕೇಶ್, ಪೂರ್ಣಚಂದ್ರತೇಜಸ್ವಿ, ವೈದೇಹಿ, ಸಾರ ಅಬೂಬಕರ್ ರವರ ಕೃತಿಗಳನ್ನು ಇಂಗ್ಲೀಷ್ ಭಾಷೆಗೆ ಅನುವಾದಿಸಿದ್ದಾರೆ.
ಬಾಹ್ಯಸಂಪರ್ಕಗಳು
ವರ್ಗ: ಲೇಖಕರು ವರ್ಗ:ಅನುವಾದಕರು
ಛತ್ರಪತಿ ಶಿವಾಜಿ ಟರ್ಮಿನಸ್
ಛತ್ರಪತಿ ಶಿವಾಜಿ ಟೆರ್ಮಿನಸ್ (ವಿಕ್ಟೊರಿಯಾ ಟೆರ್ಮಿನಸ್ ಅಥವಾ ಸಿ.ಎಸ್.ಟಿ)ಯು ೧೮೮೮ರಲ್ಲಿ ನಿರ್ಮಿಸಲ್ಪಟ್ಟ ಗೋಥಿಕ್ ಮತ್ತು ವಿಕ್ಟೋರಿಯನ್ ಇಟಾಲಿಯನೇಟ್  ರಿವೈವಲ್ ಮತ್ತು  ಭಾರತೀಯ ವಾಸ್ತುಶಿಲ್ಪ ಶೈಲಿಯಲ್ಲಿ ನಿರ್ಮಿತವಾದ ಸುಂದರ ಕಟ್ಟಡ. ಇದು ಈಗ ಮುಂಬಯಿಯ ಐತಿಹಾಸಿಕ ನಗರ ಸಂಚಾರಿ ರೈಲು ನಿಲ್ದಾಣ ಮತ್ತು ಮಧ್ಯ ರೈಲ್ವೆಯ ಮುಖ್ಯ ಕಚೇರಿಯಾಗಿಯೂ ಉಪಯೋಗಿಸಲ್ಪಡುತ್ತಿದೆ. ಅಲ್ಲದೇ ಭಾರತದಲ್ಲೇ ಅತ್ಯಂತ ಜನನಿಬಿಡ ರೈಲ್ವೆ ನಿಲ್ದಾಣಗಳಲ್ಲೊಂದಾಗಿದೆ. ಜುಲ್ಯ್ ೦೨ ೨೦೦೪ರಲ್ಲಿ ಈ ಸ್ಥಳವನ್ನು ಯುನೆಸ್ಕೋ ಸಂಸ್ಥೆಯು ಪ್ರಪಂಚದ ಸಾಂಸ್ಕೃತಿಕ ಪ್ರದೇಶವಾಗಿ ಗುರುತಿಸಿದೆ.
ಫ್ರೆಡೆರಿಕ್ ವಿಲಿಯಂ ಸ್ಟೀವನ್ಸ್ ಎಂಬ ವಾಸ್ತುಶಿಲ್ಪಿಯು ೧೮೮೭-೧೮೮೮ ರಲ್ಲಿ ೧೬.೧೪ ಲಕ್ಷ ರೂಪಾಯೆಗಳ (ಆ ಕಾಲದಲ್ಲಿ ದುಬಾರಿಯೆನಿಸಿದ)ವೆಚ್ಚದಲ್ಲಿ ಇದನ್ನು ನಿರ್ಮಿಸಿದರು. ನಿರ್ಮಾಣದ ಮೊದಲುಅಲೆಕ್ಸ್ ಹೆರ್ಮನ್ ಎಂಬ ಕಲಾವಿದರು ಇದರ ಕರಡು ನಕ್ಷೆಯನ್ನು ಪ್ರಥಮವಾಗಿ 'ಜಲವರ್ಣ'ದಲ್ಲಿ ರಚಿಸಿದ ನಂತರ, ಫ್ರೆಡೆರಿಕ್ ವಿಲಿಯಂ ಸ್ಟೀವನ್ಸ್ ರವರು ಈ ಕರಡು ನಕ್ಷೆಯ ಜೊತೆಯಲ್ಲಿ ೧೦ ತಿಂಗಳ್  ಯುರೋಪ್ ಪ್ರವಾಸ ಕೈಗೊಂಡು, ಅಲ್ಲಿನ ಎಲ್ಲಾ ಪ್ರಮುಖ ನಿಲ್ದಾಣಗಳನ್ನು ಅಭ್ಯಸಿಸಿದರು. ಲಂಡನ್ನಿನ ಸೇಂಟ್ ಪಾಂಕ್ರಾಸ್ ರೈಲ್ವೆ ನಿಲ್ದಾಣವು 'ವಿಕ್ಟೋರಿಯಾ ಟೆರ್ಮಿನಸ್'ಗೆ ಅತ್ಯಂತ ಸಮೀಪವಾಗಿರುವ ವಿನ್ಯಾಸಹೊಂದಿದೆ. ಇದನ್ನು ಸಂಪೂರ್ಣವಾಗಿ ನಿರ್ಮಿಸಲು ೧೦ ವರ್ಷಗಳೇ ಹಿಡಿದವು. ೧೯೯೬ರಲ್ಲಿ ಈ ನಿಲ್ದಾಣದ ಹೆಸರನ್ನು 'ವಿಕ್ಟೊರಿಯಾ ಟೆರ್ಮಿನಸ್' ನಿಂದ 'ಛತ್ರಪತಿ ಶಿವಾಜಿ ಟೆರ್ಮಿನಸ್' ಎಂದು ಬದಲಾಯಿಸಲಾಯಿತು.
ಕಾಲ ಕಾಲಕ್ಕೆ ಕಟ್ಟಡವನ್ನು ಸುವ್ಯವಸ್ಥಿತಗೊಳಿಸಲಾಗುತ್ತಿದೆ
೨೦೧೫ ರ, ಇತ್ತೀಚಿನ ದುರಸ್ತಿಯ ಪ್ರಕರಣ.
ಅರುವತ್ತಮೂರು ಪುರಾತನರು
ಕನ್ನಡದಲ್ಲಿಅರುವತ್ತಮೂರು ಪುರಾತನರು : ತಮಿಳಿನ ಪೆರಿಯಪುರಾಣದಲ್ಲಿ ನಿರೂಪಿತರಾಗಿ ರುವ ಶರಣರು, ಕನ್ನ ಡ ವಚನಕಾರರು ಇವರನ್ನು ಪುರಾತನರು, ಪ್ರಮಥರು ಎಂದೂ ತಮಿಳರು ನಾಯನಾರ್ ಎಂದೂ ಕರೆಯುವರು. ತಮಿಳುನಾಡಿನ ಶಿವದೇವಾಲಯಗಳಲ್ಲೂ ಕರ್ನಾಟಕದಲ್ಲಿ ನಂಜನಗೂಡು, ಚಾಮರಾಜನಗರದ ದೇವಾಲಯಗಳಲ್ಲೂ ಈ ಭಕ್ತರ ವಿಗ್ರಹಗಳಿವೆ. ಇವರಲ್ಲಿ ಮೂವರು ತೇವಾರ ಎಂಬ ತಮಿಳು ವೇದ ಬರೆದು ಪ್ರಸಿದ್ಧರಾಗಿದ್ದಾರೆ. ತಮಿಳು, ಕನ್ನ ಡ, ತೆಲುಗು ಮತ್ತು ಸಂಸ್ಕೃತ ಭಾಷೆಗಳಲ್ಲಿ ಇವರನ್ನು ಕುರಿತು ಹಲವಾರು ಮಂದಿ ಗ್ರಂಥಗಳನ್ನು ಬರೆದಿದ್ದಾರೆ. ಕನ್ನಡದಲ್ಲಿ ಹಂಪೆಯ ಹರೀಶ್ವರ, ಸುರಂಗಕವಿ, ವೀರಭದ್ರಕವಿ, ಚತುರ್ಮುಖ ಬೊಮ್ಮರಸ, ನಿಜಗುಣಶಿವಯೋಗಿ, ಬಸವಪ್ಪಶಾಸ್ತ್ರೀ−ಇವರು ಈ ಪುರಾತನರನ್ನುಕುರಿತು ಕಾವ್ಯಗಳನ್ನು ಬರೆದಿದ್ದಾರೆ. ಬಸವಪುರಾಣಾದಿ ಗ್ರಂಥಗಳಲ್ಲೂ ಇವರ ಉಲ್ಲೇಖವಿದೆ. ಇವರಲ್ಲಿ 15 ಮಂದಿ ಬ್ರಾಹ್ಮಣರು, 12 ಮಂದಿ ಕ್ಷತ್ರಿಯರು, 5 ಮಂದಿ ವೈಶ್ಯರು, ಒಬ್ಬ ಪಂಚಮ, 24 ಮಂದಿ ಶೂದ್ರರು ಇಬ್ಬರು ಸ್ತ್ರೀಯರಾದಿಯಾಗಿ ಎಲ್ಲ ಕುಲ ಜಾತಿ ಪಂಥದವರೂ ಇದ್ದಾರಂದೂ ಇವರ ಕಾಲ ಪಸಕ್ತಶಕದ ಆರಂಭದಿಂದ 10ನೆಯ ಶತಮಾನದವರೆಗೆ ಹೋಗುತ್ತದೆಂದೂ ವಿದ್ವಾಂಸರ ಅಭಿಪ್ರಾಯ. ಇವನ್ನು ಕುರಿತು ತಮಿಳಿನಲ್ಲಿ "ಪೆರಿಯಪುರಾಣ"ವನ್ನು ಬರೆದ ಕವಿಯ ಹೆಸರು "ಶೆಕ್ಕಿರಾರ್", ಈ ಗ್ರಂಥವನ್ನು ಚಿದಂಬರಂ ಕ್ಷೇತ್ರದಲ್ಲಿ ಬರೆದಂತೆ ಪ್ರತೀತಿಯಿದೆ.
63 ಹೆಸರುಗಳು ಈ ರೀತಿ ಇವೆ: ಇವರನ್ನು ಕುರಿತ ಮಂಟಪಪೂಜೆ ವೀರಶೈವರಲ್ಲಿ ಬಳಕೆಯಲ್ಲಿದೆ. ಧಾರವಾಡದ ಮುರುಘಾಮಠದಲ್ಲಿ 63 ಹೆಸರಿನ ಕೋಣೆಗಳಿವೆ. ಬೆಳಗಾಂವಿ ಜಿಲ್ಲೆಯ ಅಥಣಿಯಲ್ಲಿ ಶ್ರೀ ಮುರುಘೇಂದ್ರ ಶಿವಯೋಗಿಗಳು 63 ಮಂಟಪಗಳ ಸ್ಥಾಪನೆ ಮಾಡಿದ್ದಾರೆ. ಧಾರವಾಡ ಜಿಲ್ಲೆಯ ನವಲಗುಂದ ತಾಲೂಕಿನ ನಾಗರಹಳ್ಳಿ ಶ್ರೀ ಶರಣಬಸವೇಶ್ವರರ ದಾಸೊಹ ಮಠದಲ್ಲಿ ಕೂಡ ೬೩ ಮಂದಿ ಪುರಾತನರ ಮಂಟಪಗಳು ಇವೆ. ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ತೆಕ್ಕೆತಿಲ್ ಕೊಚಂಡಿ ಅಲೆಕ್ಸ್
ಶಿಕ್ಷಣ
ಕೇರಳದ ಅಲೆಕ್ಸ್ ಅವರು ಪತ್ತನಂತಿಟ್ಟದ ಅಜೂರಿನ ಎಸ್‌ಆರ್‌ವಿಎಲ್‌ಪಿ ಶಾಲೆಯಲ್ಲಿ ಓದಿದರು ಮತ್ತು ಅವರ ಪ್ರೌಢಶಾಲಾ ಅಧ್ಯಯನವು ಕ್ಯಾಥೋಲಿಕೇಟ್ ಹೈಸ್ಕೂಲ್‌ನಲ್ಲಿತ್ತು. ಇದರ ನಂತರ ಕೇರಳದ ಪಥನಂತಿಟ್ಟ ಕ್ಯಾಥೋಲಿಕೇಟ್ ಕಾಲೇಜಿನಲ್ಲಿ ಪ್ರಿ-ಯೂನಿವರ್ಸಿಟಿ ಕೋರ್ಸ್ ನಡೆಯಿತು. ಅವರು 1964 ರಿಂದ 1969 ರವರೆಗೆ ಕೊಲ್ಲಂನ TKM ಕಾಲೇಜ್ ಆಫ್ ಎಂಜಿನಿಯರಿಂಗ್‌ನಲ್ಲಿ ಅಧ್ಯಯನ ಮಾಡಿದರು. ಅವರು ಕೇರಳ ವಿಶ್ವವಿದ್ಯಾನಿಲಯದಿಂದ ಎಲೆಕ್ಟ್ರಿಕಲ್ ಎಂಜಿನಿಯರಿಂಗ್‌ನಲ್ಲಿ ಸ್ನಾತಕೋತ್ತರ ಪದವಿ (ಚಿನ್ನದ ಪದಕ ವಿಜೇತರು), ಐಐಟಿ ಮದ್ರಾಸ್‌ನಿಂದ ಸ್ನಾತಕೋತ್ತರ ಪದವಿ ಮತ್ತು ಏರೋಸ್ಪೇಸ್ ಎಂಜಿನಿಯರಿಂಗ್‌ನಲ್ಲಿ ಐಐಎಸ್‌ಸಿ ಬೆಂಗಳೂರಿನಿಂದ ಡಾಕ್ಟರೇಟ್ ಪಡೆದರು.
ISRO/ಭಾರತಕ್ಕೆ ಕೊಡುಗೆಗಳು
ಅಲೆಕ್ಸ್ ಅವರು ಬೆಂಗಳೂರಿನಲ್ಲಿ ಎಲೆಕ್ಟ್ರೋ-ಆಪ್ಟಿಕ್ಸ್ ಸಿಸ್ಟಮ್ಸ್ ಪ್ರಯೋಗಾಲಯವನ್ನು ಸ್ಥಾಪಿಸುವ ಮೂಲಕ ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆ (ಇಸ್ರೋ) ಗೆ ಕೊಡುಗೆ ನೀಡಿದ್ದಾರೆ. ಅಲೆಕ್ಸ್ ಅವರು ಇಂಡೋ-ಸೋವಿಯತ್ ಮಾನವಸಹಿತ ಮಿಷನ್‌ನಲ್ಲಿ ದೂರಸಂವೇದಿ ಪ್ರಯೋಗದ ಯೋಜನಾ ನಿರ್ದೇಶಕರಾಗಿದ್ದರು, ಇದರಲ್ಲಿ ಮೊದಲ ಭಾರತೀಯ ಗಗನಯಾತ್ರಿ ರಾಕೇಶ್ ಶರ್ಮಾ, ಸ್ಕ್ವಾಡ್ರನ್ ಲೀಡರ್, ಸೋಯುಜ್ T-11 ಅನ್ನು 3 ಏಪ್ರಿಲ್ 1984 ರಂದು ಉಡಾವಣೆ ಮಾಡಿದರು. ಅವರು 2008 ರಲ್ಲಿ ಮೊದಲ ಭಾರತೀಯ ಚಂದ್ರನ ಮಿಷನ್ ಚಂದ್ರಯಾನ-1 ಗೆ ಭಾರತಕ್ಕೆ ಕೊಡುಗೆ ನೀಡಿದರು. ಅವರು ಅಂತರ-ಗ್ರಹ ಮಿಷನ್, ಮಾರ್ಸ್ ಆರ್ಬಿಟರ್ ಮಿಷನ್, ಮಂಗಳಯಾನಕ್ಕೆ ಮಾರ್ಗದರ್ಶನ ನೀಡಿದರು.
ಪ್ರಶಸ್ತಿಗಳು ಮತ್ತು ಮನ್ನಣೆ
ಅಲೆಕ್ಸ್‌ಗೆ 2007 ರಲ್ಲಿ ಪದ್ಮಶ್ರೀ ಪ್ರಶಸ್ತಿಯನ್ನು ನೀಡಲಾಯಿತು, ಮತ್ತು 1976 ರಲ್ಲಿ ISRO ದ ಡಿಸ್ಟಿಂಗ್ವಿಶ್ಡ್ ಅಚೀವ್‌ಮೆಂಟ್ ಪ್ರಶಸ್ತಿಯನ್ನು ಭಾರತದ ಮೊದಲ ಉಪಗ್ರಹಕ್ಕಾಗಿ ನೀಡಿದ ಕೊಡುಗೆಗಳಿಗಾಗಿ ನೀಡಲಾಯಿತು. ಇನ್ಫ್ರಾರೆಡ್ ಸಂವೇದಕಗಳ ಅಭಿವೃದ್ಧಿಗಾಗಿ IMDA ಪ್ರಶಸ್ತಿ ಮತ್ತು ಹರಿ ಓಂ ಆಶ್ರಮ ವಿಕ್ರಮ್ ಸರ್ಭಾಯ್ ಪ್ರಶಸ್ತಿ (1987) ಸೇರಿದಂತೆ ಇತರ ಪ್ರಶಸ್ತಿಗಳನ್ನು ಸ್ವೀಕರಿಸಲಾಗಿದೆ. ಅವರು ಆಸ್ಟ್ರೋನಾಟಿಕಲ್ ಸೊಸೈಟಿ ಆಫ್ ಇಂಡಿಯಾದ ಆರ್ಯಭಟ ಪ್ರಶಸ್ತಿ (2015) ಪಡೆದರು. ಅವರು ಇಂಡಿಯನ್ ನ್ಯಾಷನಲ್ ಅಕಾಡೆಮಿ ಆಫ್ ಇಂಜಿನಿಯರಿಂಗ್ (INAE), ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸ್, ಇಂಡಿಯಾ (NASI) ಮತ್ತು ಇನ್‌ಸ್ಟಿಟ್ಯೂಷನ್ ಆಫ್ ಎಲೆಕ್ಟ್ರಾನಿಕ್ಸ್ ಮತ್ತು ಟೆಲಿಕಮ್ಯುನಿಕೇಶನ್ ಇಂಜಿನಿಯರಿಂಗ್, ಇಂಡಿಯಾ (IETE) ಮತ್ತು ASI ಮತ್ತು ಇನ್‌ಸ್ಟ್ರುಮೆಂಟ್ ಸೊಸೈಟಿ ಆಫ್ ಇಂಡಿಯಾದ ಆಜೀವ ಸದಸ್ಯರಾಗಿದ್ದಾರೆ. ಅವರು ಆಪ್ಟಿಕಲ್ ಸೊಸೈಟಿ ಆಫ್ ಇಂಡಿಯಾದ ಸಹವರ್ತಿಯಾಗಿದ್ದಾರೆ ಮತ್ತು ಅವರು ಅದರ ಅಧ್ಯಕ್ಷರಾಗಿದ್ದರು (2010-11).
ಉಲ್ಲೇಖಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ನ್ಯಾರುಟೋ ಉಜುಮಕಿ
Naruto Uzumaki (うずまき ナルト)ಆನಿಮೆ ಮತ್ತು ಮಂಗ ಫ್ರಾಂಚೈಸ್‌ನಲ್ಲಿನ ಒಂದು ಕಲ್ಪಿತ-ಕಥೆಯ ಪಾತ್ರ ನ್ಯಾರುಟೊ ವನ್ನು ಮಸಾಷಿ ಕಿಷಿಮೊಟೊ ಸೃಷ್ಟಿಸಿದರು. ನ್ಯಾರೊಟೊ ಸರಣಿಯ ಮುಖ್ಯ ವೀರನಾಯಕ ಮತ್ತು ನಾಮಮಾತ್ರದ ಪಾತ್ರ. ಕಿಷಿಮೊಟೋ ನ್ಯಾರುಟೋವನ್ನು ಸೃಷ್ಟಿಸುವಾಗ ಪಾತ್ರವನ್ನು "ಸರಳ ಮತ್ತು ಅವಿವೇಕಿ" ಆಗಿ ಇಡಲು ಬಯಸಿದ, ಹಾಗೆ soನ್ ಗೊಕುನ ಹಲವು ಗುಣಗಳನ್ನು ಅವನಿಗೆ ನೀಡಿದನು, ಸನ್ ಗೊಕು ಡ್ರಾಗನ್‌ ಬಾಲ್‌ ಫ್ರಾಂಚೈಸ್‌ನ ಮುಖ್ಯ ಪಾತ್ರ. ಆದಾಗ್ಯೂ, ಕಿಷಿಮೊಟೋ ನ್ಯಾರುಟೋವನ್ನು ಹೆಚ್ಚು ಅನನ್ಯವಾಗಿಸಲು ಅವನ ರಹಸ್ಯ ಗತಜೀವನವನ್ನು ಸಹ ಕಥೆಗೆ ಸೇರಿಸಿದರು. ಪಾಶ್ಚಿಮಾತ್ಯ ವೀಕ್ಷಕರಿಗೆ ಅವನನ್ನು ಹೆಚ್ಚು ಇಷ್ಟವಾಗುವ ಹಾಗೆ ಮಾಡಲು ಪಾತ್ರಕ್ಕೆ ವಿವಿಧ ಉಡುಪುಗಳನ್ನು ಒದಗಿಸಿದ್ದಾರೆ, ಜೊತೆಗೆ ಚಿತ್ರಿಸಲು ಮತ್ತು ಬಣ್ಣ ಹಚ್ಚಲು ಸುಲಭವಾಗುವಂತೆ, ನ್ಯಾರುಟೊನ ಪ್ರಾರಂಭದ ಚಿತ್ರಣವನ್ನು ಕಿಷಿಮೊಟೋ ಹಲವು ಬಾರಿ ಬದಲಿಸಿದ್ದಾರೆ.ಸರಣಿಯಲ್ಲಿ, ನ್ಯಾರುಟೋ ಕೊನೊಹಗಕುರೆ ಎಂಬ ಕಲ್ಪಿತ ಹಳ್ಳಿಗ್ಗೆ ಸೇರಿದ ಒಬ್ಬ ನಿಂಜಾ (ನಿಂಜುಟ್ಸೂ ಎಂಬ ಕದನ ಕಲೆಯಲ್ಲಿ ನಿಪುಣನಾದವನು). ಒಂಬತ್ತು-ಬಾಲದ ರಾಕ್ಷಸ ನರಿ, ಇದು ಒಂದು ಹಾನಿ ಉಂಟುಮಾಡುವ ಜೀವಿ, ಕೊನೆಹಗಕುರೆ ಹಳ್ಳಿಯ ಮೇಲೆ ದಾಳಿ ಮಾಡುತ್ತದೆ, ಅದು ನ್ಯಾರೊಟೋನ ಶರೀರದೊಳಗೆ ಸೇರಿಕೊಳ್ಳುತ್ತದೆ, ಆದ್ದರಿಂದ ಹಳ್ಳಿಗರು ನ್ಯಾರುಟೋವನ್ನು ಬಹಿಷ್ಕರಿಸಿತ್ತಾರೆ. ಹಾಗೆಯೇ, ನ್ಯಾರುಟೋ ಅವನ ಸಮಾನ ವ್ಯಕ್ತಿಗಳಲ್ಲಿ ಅವನನ್ನು  ಗುರುತಿಸಿಕೊಳ್ಳಲು, ಹೊಕಾಗೆ ಅಂದರೆ ಹಳ್ಳಿಯ ನಾಯಕನಾಗುವ ಮಹತ್ವಾಕಾಂಕ್ಷೆಗಳನ್ನು ಹೊಂದಿದ್ದನು. ಆದಾಗ್ಯೂ, ಸರಣಿಯ ಉದ್ದಕ್ಕೂ ಹಲವು ಇತರೆ ಕೊನೊಹಾ ನಿಂಜಾರೊಂದಿಗೆ ಹಾಗೇಯೆ  ಬೇರೆ ಹಳ್ಳಿಗಳ ನಿಂಜಾರೊಂದಿಗೆ ಕೂಡ ಸ್ನೇಹಿತನಾಗಿ ನ್ಯಾರುಟೊ  ಪ್ರಸನ್ನತೆ  ಮತ್ತು ಉತ್ಸಾಹದ ಚಿಲುಮೆಯ ವ್ಯಕ್ತಿತ್ವವನ್ನು ಪಾಲಿಸುತ್ತಾನೆ. ಅವನು ವಿಷೇಶವಾಗಿ ಗುಂಪು 7ರ ಜೊತೆ ಅಪ್ತ ಸಂಬಂಧವನ್ನು ಬೆಳೆಸಿಕೊಳ್ಳುತ್ತಾನೆ, ಗುಂಪು 7 ಒಂದು ನಿಂಜಾ ಗುಂಪು ನ್ಯಾರುಟೋ ಅದಕ್ಕೆ ಸೇರಿದವನು, ನ್ಯಾರುಟೋ ಅವರನ್ನು ಅವನ ಕುಟುಂಬದ ಹಾಗೆ ಕಾಣುತ್ತಾನೆ. ನ್ಯಾರುಟೋ ಎಲ್ಲಾ ಸರಣಿ ಚಲನಚಿತ್ರಗಳಲ್ಲಿ, ಹಾಗೇ ಫ್ರಾಂಚೈಸ್‌ ಸಂಬಂಧಿ ಇತೆರೆ ಮಾದ್ಯಮಗಳಲ್ಲಿ ಕೂಡ ಕಾಣಿಸಿಕೊಳ್ಳುತ್ತಾನೆ, ಎಲ್ಲಾ ವೀಡಿಯೋ ಗೇಮ್‌ಗಳು ಮತ್ತು ಅಸಲಿ ವೀಡಿಯೋ ಅನಿಮೇಶನ್‌ಗಳು  ಒಳಗೊಂಡಿವೆ. ಹಲವು ಆನಿಮೆ ಮತ್ತು ಮಂಗ ಪ್ರಕಾಶನಗಳು ನ್ಯಾರುಟೋ ಪಾತ್ರದ ಬಗ್ಗೆ ಮೆಚ್ಚಿಗೆ ಮತ್ತು ವಿಮರ್ಶೆಯನ್ನು ವ್ಯಕ್ತ ಪಡಿಸಿದ್ದಾವೆ. ಹಲವು ಇತರೆ ಷೊನೆನ್ ಮಂಗಗಳಲ್ಲಿರುವುಗಳಿಗೆ ಹೋಲಿಸಬಲ್ಲ ಒಂದು ಸ್ಟೀರಿಯೋ ಮಾದರಿಯ ಮಂಗ ಮತ್ತು ಆನಿಮೆ ನಾಯಕ ಎಂದು ಕೆಲವು ಅವನನ್ನು ಅವಲೋಕಿಸಿದ್ದಾವೆ, ಹಾಗೆ ಕೆಲವು ಸರಣಿಯಲ್ಲಿ ಅವನ ವ್ಯಕ್ತಿತ್ವ ಹಾಗೂ ಅವನ ಬೆಳವಣಿಗೆಯನ್ನು ಹೊಗಳಿದ್ದಾವೆ. ಆದಾಗ್ಯೂ, ನ್ಯಾರುಟೋನನ್ನು ಹಲವು ಜನಪ್ರಿಯತೆಯ ಜನಾಭಿಪ್ರಾಯ ಸಂಗ್ರಹಣೆಯಲ್ಲಿ ಉನ್ನತ ಮಟ್ಟದಲ್ಲಿ ಇರಿಸುವ ಮೂಲಕ, ನ್ಯಾರುಟೋ  ಅಭಿಮಾನಗಳ ಕೇಂದ್ರ ಕಾರ್ಯಸ್ಥಾನದೊಂದಿಗೆ ಅತ್ಯಂತ ಜನಪ್ರಿಯನಾಗಿ ಉಳಿದ್ದಿದಾನೆ. ನ್ಯಾರುಟೋ ಆಧರಿಸಿ ವಾಣಿಜ್ಯ ಸರಕುಗಳನ್ನು ಸಹ ಬಿಡುಗಡೆ ಮಾಡಲಾಯಿತು, ಅವುಗಳಲ್ಲಿ ಸಣ್ಣ ಗೊಂಬೆಗಳು ಮತ್ತು ಮೃದು ಬಟ್ಟೆಯ ಗೊಂಬೆಗಳು ಸೇರಿವೆ.
ವ್ಯಕ್ತಿತ್ವ
ನ್ಯಾರುಟೋ ಜನಿಸಿದ ಸ್ವಲ್ಪ ಸಮಯದ ನಂತರ, ಅವನ ತಂದೆ, ನಾಲ್ಕನೆ ಹೊಕಗೆ, ಅವನ ಜೀವದ ಬೆಲೆ ತೆತ್ತು ಭಯಂಕರವಾದ ಒಂಬತ್ತು-ಬಾಲದ ರಾಕ್ಷಸ ನರಿಯನ್ನು ನ್ಯಾರುಟೋನ ದೇಹದಲ್ಲಿ ದಿಗ್ಭಂಧನಗೊಳಿಸಿ ತನ್ನ ಪ್ರಾಣವನ್ನು ತೆತ್ತು ನ್ಯಾರುಟೋನನ್ನು ಅನಾಥವಾಗಿ ಬಿಟ್ಟು ಹೋಗುತ್ತಾನೆ. ಅವನು ರಾಕ್ಷಸ ನರಿಯ ಆಶ್ರಯದಾತನಾದ ಪರಿಣಾಮವಾಗಿ, ಕೊನೊಹ ಹಳ್ಳಿಯವರು ನ್ಯಾರುಟೋನ ವಿರುದ್ಧ ಬಲವಾದ ದ್ವೇಷವನ್ನು ಹೊಂದುತ್ತಾರೆ. ಆದ್ದರಿಂದ, ಬಾಲ್ಯದಲ್ಲಿ ಅವನಿಗೆ ಪ್ರೀತಿ ಹಾಗೂ ಗಮನವನ್ನು ನೀಡುವವರು ಯಾರೂ ಇರಲಿಲ್ಲ. ತನ್ನ ಪ್ರಾರಂಭದ ಜೀವನದಲ್ಲಿ ಆತ ಪಡೆಯದಿರುವ ಸುಖಕ್ಕಾಗಿ ಆಸೆ ಪಡುತ್ತಾ ನ್ಯಾರುಟೊ ಹಳ್ಳಿಯ ಗಣ್ಯ ವ್ಯಕ್ತಿ ಹೊಕಾಗೆ ಆಗುವ ಕನಸನ್ನು ಕಾಣುತ್ತಾನೆ. ಇದು ಆತನಿಗೆ ಹಳ್ಳಿ ಜನರ ಪ್ರೀತಿ ಮತ್ತು ಗೌರವ ಹೆಚ್ಚಿಸಬಹುದು ಎಂದುಕೊಳ್ಳುತ್ತಾನೆ. ಈ ಪಟ್ಟವನ್ನು ಗಳಿಸಲು ಅವನಿಗೆ ಸಹಾಯ ಮಾಡಲು, ನ್ಯಾರುಟೋ ಹಟತೊಡುತ್ತಾನೆ, ಅವನಿಗೆ ಒಪ್ಪಿಸಿದ ಕೆಲಸವನ್ನು ಸಂಬಂಧ ಪಟ್ಟ ತೊಂದರೆಯ ಜೊತೆಗೆ ಮುಗಿಸಲು ಸಾಧ್ಯ ಎಂಬ ಧೈರ್ಯ ಯಾವಾಗಲೂ ಹೊಂದಿರುತ್ತಾನೆ. ಅವನು ಯಾವಾಗಲೂ ಅವನ ಕೆಲಸಗಳನ್ನು ಮುಗಿಸದ್ದಿದರೂ, ಸರಣಿಯು ಮುಂದುವರಿದ ಹಾಗೆ ನ್ಯಾರುಟೋನ ಪ್ರಯತ್ನಗಳು ಯಶಸ್ವಿಯಾಗುವುದು ಸಾಬೀತಾಗುತ್ತದೆ; ಹಲವು ಪಾತ್ರಗಳು ನ್ಯಾರುಟೋ ಒಂದು ದಿನ ಶ್ರೇಷ್ಠ ಹೊಕಾಗೆ ಆಗುವನು ಎಂಬ  ತೀರ್ಮಾನಕ್ಕೆ ಬರುತ್ತವೆ. ಅವನ ಬಾಲ್ಯದಿಂದಲೂ, ಬೇರೆಯವರ ಗಮನವನ್ನು ಸೆಳೆಯಲು ಸಾಮಾನ್ಯವಾಗಿ ವಿನೋದದ ಮಾತುಗಳನ್ನಾಡುತ್ತಿದ್ದನು. ಅವನಿಗೆ ತೊಂದರೆ ನೀಡುವರು ಯಾರೇ ಆಗಿರಬಹುದು ಅವನು ಕೆಲವು ವೇಳೆ ಬೆತ್ತಲೆ ಹೆಂಗಸನ್ನು ಕುಚೋದ್ಯಕ್ಕೆ ರೂಪಾಂತರಿಸುವ ಮಟ್ಟದವರೆಗೆ ಹೋಗುತ್ತಾನೆ. ಅವನ ತಂತ್ರಗಳು ಮತ್ತು ಜೋಕ್‌ಗಳನ್ನು, ಅವನ ಶಿಷ್ಯ, ಕೊನೊಹಾಮರು ಸರುಟೋಬಿ ಅನುಕರಿಸಲು ಇದು ಕಾರಣವಾಗುತ್ತದೆ. ಅವನ ಸುತ್ತ ಇರುವವರು ಅವನ ಕೆಲವು ಸ್ವಭಾವಗಳನ್ನು ಆಳಪಡಿಸುಕೊಳ್ಳುವುದು ನ್ಯಾರುಟೊನ ಸಂಕಲ್ಪದ ಫಲಿತಾಂಶವಾಗಿರುತ್ತದೆ, ಭಾಗ IIರಲ್ಲಿ ಅವನ ಶಿಕ್ಷಕ, ಕಾಕಷಿ ಹ್ಯಾಟಕೆ,  ಇದು ನ್ಯಾರುಟೋನ ವಿ ಶಕ್ತಿ ಎಂದು ಗುರುತಿಸುತ್ತಾರೆ. ನ್ಯಾರುಟೋನ ಜೊತೆಗೆ ಕಾದಾಡಿದ ನಂತರ, ಗಾರಾ ತನಗಾಗಿ ಹೋರಾಡುವುದರಲ್ಲಿ ನಿಜವಾದ ಶಕ್ತಿ ಇರುವುದಿಲ್ಲ, ತನ್ನ ಸ್ನೇಹಿತರಿಗಾಗಿ ಬಡಿದಾಡುವುದರಲ್ಲಿ ನಿಜವಾದ ಶಕ್ತಿ ಅಡಗಿದೆ ಎಂದು ಕಂಡುಕೊಳ್ಳುತ್ತಾನೆ. ಈ ಪಾತ್ರಗಳು ರೂಪಾಂತರ ಹೊಂದುವ ಮೂಲಕ ನೀತಿಪಾಠವಾಗಿ ಅವು ಘಟಿಸುವ ಸ್ಥಳದಲ್ಲಿಯ ಕಮಾನಿಗೆ ಮತ್ತು ನಿರ್ದಿಷ್ಟ ಪಾತ್ರಕ್ಕೆ ಸಿದ್ಧಾಂತವಾಗಿ ಬದಲಾಗುತ್ತವೆ. ಜಿರೈಯಾನ ಸಾವಿನ ನಂತರ, ನ್ಯಾರುಟೋ ಜಿರೈಯಾನ ಕೊಲೆಗಾರ ಪೈನ್‌ನನ್ನು ಕೊಲ್ಲಲು ಸಂಕಲ್ಪ ಮಾಡುತ್ತಾನೆ. ಆದಾಗ್ಯೂ, ನಂತರದಲ್ಲಿ ಅವನು ಪೈನ್‌ನನ್ನು ಸಾಯಿಸದಿರಲು ನಿರ್ಧಾರ ಮಾಡುತ್ತಾನೆ ಮತ್ತು ಅವನು ಜಿರೈಯಾ ಬಯಸಿದ ಹಾಗೆ ದ್ವೇಷದ ಚಕ್ರವನ್ನು ಮುರಿಯುತ್ತಾನೆ. ಬೇರೆಯವರನ್ನು ಬದಲಿಸುವ ಅವನ ಸಾಮರ್ಥ್ಯದಿಂದ, ಅವನ ಬಾಲ್ಯದ ವೇಳೆಯಲ್ಲಿ ಅವನಿಗೆ ಇರದಿದ್ದ ಸ್ನೇಹಿತರನ್ನು ನ್ಯಾರುಟೋ ಪಡೆಯುತ್ತಾನೆ. ಅವನು ರೂಪಿಸಿಕೊಂಡ ಹಲವು ಸ್ನೇಹದಲ್ಲಿ, ಅವನ ಗುಂಪಿನ ಸಹದ್ಯೋಗಿಗಳಿರುವ ಆದ್ಯತೆ, ಸರಣಿಯಲ್ಲಿ ಬೇರೆ ಯಾರಿಗೂ ಇಲ್ಲ, ಅವರುಗಳೆಂದರೆ:ಸಾಸುಕ್ ಉಚಿಹಾ ಮತ್ತು ಸಾಕುರ ಹಾರುನೋ. ಸಾಸುಕ್ ಜೊತೆ, ನ್ಯಾರುಟೋ ಒಂದು ಅತ್ಯಂತ ಸ್ಪರ್ಧೆಯ ಸಂಬಂಧವನ್ನು ಹಂಚಿಕೊಳ್ಳುತ್ತಾನೆ, ಆ ಸಂಬಂಧವನ್ನು ಅವನು ಸೋಹದರತ್ವಕ್ಕೆ ಸಂಬಂಧಿಸುತ್ತಾನೆ. ಭಾಗ Iರ ಕೊನೆಯಲ್ಲಿ ನ್ಯಾರುಟೋ ಮತ್ತು ಉಳಿದ ಕೊನೊಹ ಹಳ್ಳಿಯವರಿಗೆ  ಸಾಸುಕ್ ದ್ರೋಹ ಮಾಡಿದರೂ, ಸಾಸುಕ್ ಜೊತೆ ನ್ಯಾರುಟೋ ಅವನ ಸ್ನೇಹವನ್ನು ಮುಂದುವರಿಸುತ್ತಾನೆ, ಸಾಸುಕ್ ಬಗ್ಗೆ  ಕೆಟ್ಟದಾಗಿ ಮಾತನಾಡಿದವರಿಗೆ ಹೊಡೆಯಲು ಸಿದ್ಧನಾಗುತ್ತಾನೆ. ನ್ಯಾರುಟೋ, ಸಾಕುರ ಬಗ್ಗೆ ಒಂದು ಆಳವಾದ ನಿವೇದನೆಯನ್ನು ಹೊಂದಿದ್ದಾನೆ, ವರ್ಷಗಳಿಂದ ಅವಳ ಮೇಲಿನ ಅವನ ಪ್ರೀತಿಯಲ್ಲಿ ಬೇರೂರಿದೆ. ಸಾಕುರ ಬಗ್ಗೆ ನ್ಯಾರುಟೋನ ಬದ್ಧತೆ ಎಷ್ಟು ದೃಡವಾದದ್ದು ಎಂದರೆ ಅವನು ಅವಳನ್ನು ಸಂತೋಷಪಡಿಸಲು ಏನಾದರೂ ಮಾಡುತ್ತಾನೆ, ಅವಳಿಗೊಸ್ಕರ ಸಾಸುಕೆಯನ್ನು ಒಂದು ದಿನ ಕೊನೊಹಗೆ ವಾಪಸು ಕರೆತರುವ ಶಪಥಮಾಡುತ್ತಾನೆ.
ಸಾಮರ್ಥ್ಯಗಳು
ರಾಕ್ಷಸ ನರಿ ನ್ಯಾರುಟೋವಿನಳಗೆ ಸೇರಿರುವುದರಿಂದ, ನಾರುಟೋನಿಗೆ ಇದರ ಶ್ರೇಷ್ಠ ಚಕ್ರದ ಪರಿಮಿತಿಗಳಿಗೆ ಪ್ರವೇಶವಿದೆ, ಚಕ್ರ ಒಂದು ವಿಧದ ಶಕ್ತಿ, ಅದು ನಿಂಜಾಗಳಿಗೆ ಅಸಹಜವಾದ ಸಾಹಸಕಾರ್ಯಗಳನ್ನು ನಿರ್ವಹಿಸಲು ಅಂಗೀಕರಿಸುತ್ತದೆ. ಚಕ್ರದ ಈ ಹೆಚ್ಚುವರಿ ನ್ಯಾರುಟೋವಿಗೆ ಅವನ ವಯಸ್ಸಿನ ಬೇರೆಯವರು ಸಾಮಾನ್ಯವಾಗಿ ಮಾಡಲು ಅಸಮರ್ಥವಾದ ನಿಂಜಾ ಸಾಮರ್ಥ್ಯಗಳನ್ನು ಮಾಡಲು ಅವಕಾಶ ನೀಡುತ್ತದೆ. ನರಿಯ ಚಕ್ರದ ಭಾಗಗಳು ನಿರಂತರವಾಗಿ ನ್ಯಾರುಟೊವಿನ ಸ್ವಂತ ಚಕ್ರದೊಂದಿಗೆ ಮಿಶ್ರವಾಗುತ್ತದೆಯಾದರೂ, ಕೋಪಕ್ಕೆ ವಶಪಡಿಸುವ ಮೂಲಕ ಅಥವಾ ನರಿಗೆ ಅದರ ಶಕ್ತಿಯನ್ನು ದಾನ ಮಾಡಲು ನೇರವಾಗಿ ಕೇಳುವುದರ ಮೂಲಕ ನ್ಯಾರುಟೋ ಬಲವಂತವಾಗಿ ಅದರ ಪರಿಮಿತಿಯ ಮೇಲೆ ಎಳೆಯಲು ಸಾಧ್ಯ. ರಾಕ್ಷಸ ನರಿ ಚಕ್ರವನ್ನು ಒಮ್ಮೆ ಬಿಡುಗಡೆ ಮಾಡಿದರೆ, ಒಂದು ನರಿಯ ಆಕಾರದ ಹೆಣದ ಹೊದಿಕೆ ನ್ಯಾರುಟೋವನ್ನು ಸುತ್ತುವರಿಯುತ್ತದೆ, ಅದು  ಹಲವು ಬಾಲಗಳನ್ನು ಒಳಗೊಂಡಿರುತ್ತದೆ, ಒಂದರಿಂದ ಒಂಬತ್ತರವರೆಗಿನ ಶ್ರೇಣಿಯ, ಅದರ ಬಿಡುಗಡೆಯ ಪ್ರಚಲಿತ ಸ್ಥಿತಿಯನ್ನು ಸೂಚಿಸುತ್ತದೆ. ಬಿಡುಗಡೆಯ ನಂತರ ನರಿಯು ನ್ಯಾರುಟೋವಿನ ಸಂಭವನೀಯ ಮರಣಾಂತಕ ಗಾಯಗಳಲ್ಲಿ ಎಲ್ಲಾವನ್ನು ಸಹ ಗುಣಪಡಿಸುತ್ತದೆ. ಹಾಗೆ ಪ್ರತಿಯೊಂದು ಬಾಲವು ಅವನ ಹೋರಾಟದ ಸಾಮರ್ಥ್ಯವನ್ನು ತೀವ್ರವಾಗಿ ಹೆಚ್ಚಿಸುತ್ತದೆ, ಹೆಚ್ಚು ಬಾಲಗಳು ಕಾಣಿಸಿಕೊಂಡ ಹಾಗೆಲ್ಲಾ ನ್ಯಾರುಟೋ ಅವನ ವಿಚಾರ ಪರತೆಯನ್ನು ಕಳೆದುಕೊಳ್ಳುತ್ತಾನೆ, ನಾಲ್ಕನೇಯ ಬಾಲ ಕಾಣಿಸಿಕೊಂಡಾಗ ಅವನನ್ನು ಅವನು ಸಂಪೂರ್ಣವಾಗಿ ಕಳೆದುಕೊಳ್ಳುತ್ತಾನೆ. ನ್ಯಾರುಟೋ ಇಷ್ಟಪಡುವರಿಗೆ ರಾಕ್ಷಸ ನರಿಯ ಶಕ್ತಿ ವೇಗವಾಗಿ ಅಪಾಯವಾಗುವುದರಿಂದ, ನ್ಯಾರುಟೋ ಅದರ ಮೇಲೆ ಅವನ ಅವಲಂಬನೆಯನ್ನು ಮತ್ತು ಶಕ್ತಿಯ ಬಳಕೆಯನ್ನು ಸೀಮಿತಗೊಳಿಸುವ ಪ್ರಯತ್ನಮಾಡುತ್ತಾನೆ. ಸರಣಿಯ ಉದ್ದಕ್ಕೂ ನ್ಯಾರುಟೋ ಅವನ ವಿಸ್ತರಿಸಿದ ಚಕ್ರದ ಪರಿಮಿತಿಗಳ ಪ್ರಯೋಜನ ಪಡೆಯುತ್ತಾನೆ. ಇದಕ್ಕೆ ಅವನ ಮೊದಲ ಮತ್ತು ಹೆಚ್ಚು ಪುನರಾವರ್ತಕ ಉದಾಹರಣೆ ಅಂದರೆ ಶ್ಯಾಡೊ ಕ್ಲೋನ್‌‍ ಟೆಕ್ನಿಕ್, ಇದು ಬಳಕೆದಾರ ದೈಹಿಕ ಪ್ರತಿಗಳನ್ನು ಎಷ್ಟು ಸಂಖ್ಯೆಯಲ್ಲಾದರೂ ಸೃಷ್ಟಿಸುತ್ತದೆ, ಆದರೆ ಇದಕ್ಕೆ ಹೆಚ್ಚಿನ ಮೊತ್ತದ ಚಕ್ರ ಅವಶ್ಯಕ. ಹೆಚ್ಚಿನ ನಿಂಜಾಗಳು ಕೆಲವೇ ಪ್ರತಿಬಿಂಬ ತದ್ರೂಪುಗಳನ್ನು ಸೃಷ್ಟಿಸಲು ಸಾಧ್ಯ, ಆಯಾಸದ ಬಗ್ಗೆಯೂ ಯೋಚಿಸದೆ ಒಂದೇ ಬಾರಿಗೆ ನೂರಾರು ತದ್ರೂಪುಗಳನ್ನು ಸೃಷ್ಟಿಸಲು ನ್ಯಾರುಟೋವಿಗೆ ಅವನ ವಿಶಾಲವಾದ ಚಕ್ರ ಅವಕಾಶಮಾಡುತ್ತದೆ. ಈ ತದ್ರೂಪುಗಳ ಹಲವು ಉಪಯೋಗಗಳನ್ನು ಕಂಡು ಕೊಳ್ಳುತ್ತಾನೆ, ಅವುಗಳೆಂದರೆ ಎದುರಾಳಿಗಳನ್ನು ಧ್ವಂಸಮಾಡುವುದು, ದೊಡ್ಡ ಪ್ರದೇಶಗಳ ಗೂಢಚಾರ ಮಾಡುವುದು, ಮತ್ತು ಕಡಿಮೆ ಸಮಯದಲ್ಲಿ ತರಬೇತಿ ನೀಡುವುದು. ಯುದ್ಧದಲ್ಲಿ ಅವನಿಗೆ ಸಹಾಯ ಮಾಡಲು ಕಪ್ಪೆಗಳಿಗೆ ಹಾಜರಾಗಲು ಆದೇಶಿಸುವ ಅವನ ಸಾಮರ್ಥ್ಯ ನರಿಯ ಚಕ್ರದ ಮೇಲೆ ಪುನಃ ಅವಲಂಬಿಸುತ್ತದೆ, ನರಿಯ ಸಹಾಯದಿಂದ ಮಾತ್ರ ಅವನು ಹೆಚ್ಚಿನ ಕಪ್ಪೆಗಳನ್ನು ಹಾಜರಾಗಲು ಆದೇಶಿಸಲು ಸಾಧ್ಯವಾಗಿರುವುದಾಗಿರುತ್ತದೆ. ಅವನು ಸೆಂಜುಟ್ಸುವನ್ನು ಸಹ ಕಲಿಯುತ್ತಾನೆ, ಕಪ್ಪೆಗಳಿಂದ ಉಧ್ಬವಿಸಿದ ಒಂದು ಶಕ್ತಿ ವೃದ್ಧಿಸುವ ಸಾಮರ್ಥ್ಯ ಮತ್ತು ನೈಸರ್ಗಿಕ ಶಕ್ತಿಯ ಸಂಗ್ರಹಣೆಯಲ್ಲಿ ತೊಡಗಿಸಿಕೊಳ್ಳುವುದು. ನ್ಯಾರುಟೋ ರಸೆನ್‌ನ್‌‍ ಬಗ್ಗೆ ಒಲವು ತೋರಿಸುತ್ತಾನೆ, ಅದು ಕೇಂದ್ರೀಕರಿಸಿದ ಸುರುಳಿಯಾಕಾರದ ಸುತ್ತುವ ಚಕ್ರದ ವೃತ್ತ, ನ್ಯಾರುಟೋವಿನ ತಂದೆ ಮೊದಲು ಅದನ್ನು ರಚಿಸಿದನು. ತಂತ್ರವನ್ನು ಮಾಡುವಾಗ, ಚಕ್ರವನ್ನು ಅದರ ಸರಿಯಾದ ಆಕಾರದಲ್ಲಿ ಕುಶಲತೆಯಿಂದ ಬಳಸಲು ಸಹಾಯಮಾಡಲು ನ್ಯಾರುಟೋ ಪ್ರತಿಬಿಂಬ ತದ್ರೂಪುಗಳನ್ನು ರಚಿಸುತ್ತಾನೆ. ಯಾವುದನ್ನು ಬೇಕಾದರೂ ಪುಡಿಮಾಡುವ ಸಾಮರ್ಥ್ಯವನ್ನು ಹೊಂದಿರುವುದರಿಂದ ಇದು ಯಾವುದನ್ನು ಬೇಕಾದರೂ ಹೆಚ್ಚಿನ ರೀತಿಯಲ್ಲಿ ಡ್ಯಾಮೇಜ್‍ ಮಾಡುವ ಶಕ್ತಿಯನ್ನು ಹೊಂದಿದ್ದವು. ಮಿನಾಟೊ, ರಾಸೆನ್‌ಗನ್‌ ಅನ್ನು ತನ್ನ ಮೂಲ ಚಕ್ರದ ಜೊತೆ ಸೇರಿಸುವ ಸಲುವಾಗಿ ತಯಾರಿಸುತ್ತಾನೆ. ಅವನ ಪ್ರತಿಬಿಂಬ ತದ್ರೂಪುಗಳ ಜೊತೆ ಪುನಾರವರ್ತಿತ ತರಬೇತಿಯ ಮೂಲಕ, ನ್ಯಾರುಟೋ ಅವನ ಸ್ವಂತ ಗಾಳಿ ಚಕ್ರದ ಜೊತೆ ರಾಸೆನ್‌ಗನ್‌‍ ಅನ್ನು ತುಂಬುತ್ತಾನೆ. ಇದರ ಪರಿಣಾಮವಾಗಿ ಎಲ್ಲವನ್ನೂ ಮೂಲಾಂಶಗಳ ಹಂತದಲ್ಲಿ ಘಾಸಿಗೊಳಿಸುವ ಪರಿಣಾಮವನ್ನು ಹೊಂದಿದ್ದು ಆದರೆ ನೆರುಟೋ ಕೂಡ ಇದನ್ನು ಉಪಯೋಗಿಸಿದಾಗ ಘಾಸಿಗೊಳ್ಳುತ್ತಿರುತ್ತಾನೆ.Wind Style: Rasenshuriken (風遁・螺旋手裏剣) ಸೆಂಜುತ್ಸುವಿನ ಮೇಲಿನ ಹಿಡಿತ ಹಾಗೂ ಸನ್ಯಾಸಿಯ ತರಬೇತಿಯಿಂದ ನ್ಯಾರುಟೋ ಸಮಸ್ಯೆಗಳನ್ನು ತನ್ನ ಗುರಿಯತ್ತ ತಿರುಗಿಬಿಳುವುದರ ಬದಲಿಗೆ ರಾಸೆನ್‌ಶ್ಯೂರಿಕೇನ್ ಅನ್ನು ತನ್ನ ಗುರಿಯತ್ತ ಎಸೆಯುವುದರ ಮೂಲಕ ಸಮಸ್ಯೆಗಳನ್ನು ಪರಿಹರಸುತ್ತಾನೆ.
ಕಥಾ ವಿಷಯದ ಸ್ಥೂಲ ಸಮೀಕ್ಷೆ
ಸರಣಿಯ ಶೀರ್ಷಿಕೆ ಪಾತ್ರವಾಗಿ, ನ್ಯಾರುಟೋ ಪ್ರತಿ/ಎಲ್ಲಾ ಆವರಣಗಳಲ್ಲೂ ಕಾಣಿಸಿಕೊಳ್ಳುತ್ತಾನೆ, ಆವರಣ/ಪರಿಧಿಯ ಸಮಯಕ್ಕೆ ವಿಶಿಷ್ಟವಾದ ಗಮನ ಸೆಳೆಯುವ ಪಾತ್ರವನ್ನು ಅಭಿನಯಿಸುತ್ತಾನೆ. ಭಾಗ Iರಲ್ಲಿ, ನ್ಯಾರುಟೋ ಭಿನ್ನಭಿಪ್ರಾಯಗಳಲ್ಲಿ ಕೆಲವನ್ನು ಹೊರತಳ್ಳುತ್ತಾನೆ, ಬೇರೆ ಸ್ಥಳದಲ್ಲಿ ಮೇಲೆ ಬಾಗಿರುವ ಘಟನೆಗಳು ನೆಡೆಯುವ ಸಮಯದಲ್ಲಿ ಅವನ ನಿಂಜಾ ಸಾಮರ್ಥ್ಯಗಳನ್ನು ಉತ್ತಮಗೊಳಿಸುತ್ತಾ ಮತ್ತು ಅವನ ಸ್ವಂತ ಗುರಿಗಳನ್ನು ಹಿಂಬಾಲಿಸುತ್ತಾ ಅವನು ಕಾಲ ಕಳೆಯುತ್ತಾನೆ. ಒರೋಚಿಮರು ಮತ್ತು ಸುಂಗಕುರೆಯಿಂದ ಕೊನೊಹಾಗಕುರೆಯ ಮುತ್ತಿಗೆಯ ತರುವಾಯ, ನ್ಯಾರುಟೋ ಅಕಟ್ಸುಕಿಯನ್ನು ಪತ್ತೆಹಚ್ಚುತ್ತಾನೆ, ಇದು ಒಂದು ಕಲ್ಪಿತ ಕಥೆಯ ಅಪರಾಧಿಯ ಸಂಸ್ಥೆ, ಅದು ಒಂಬತ್ತು-ಬಾಲದ ರಾಕ್ಷಸ ನರಿಯನ್ನು ನ್ಯಾರುಟೋನ ದೇಹದಿಂದ ಹೊರತೆಗೆಯಲು ಅರಸುತ್ತಿರುತ್ತದೆ. ಜಿರೈಯಾ ಅವರನ್ನು ಈ ಪ್ರಥಮ ಭೇಟಿಯ ಸಮಯದಲ್ಲೇ ಹೊರದಬ್ಬುತ್ತಾನದರೂ, ನ್ಯಾರುಟೋ ಜೊತೆ ಅಕಟ್ಸುಕಿಯ ಪರಸ್ಪರ ಪ್ರತಿಕ್ರಿಯೆಗಳು ಭಾಗ IIರಲ್ಲಿ ಇನ್ನಷ್ಟು ಪ್ರಧಾನ ಸಂಘರ್ಷಣೆಯಾಗುತ್ತದೆ. ಕಥೆಯಲ್ಲಿ ನ್ಯಾರುಟೋ ಪ್ರಮುಖ ಪಾತ್ರವನ್ನು ತೆಗೆದುಕೊಳ್ಳುತ್ತಾನೆ, ಕೊನೊಹಾದ ಶತ್ರು ಒರೋಚಿಮಾರೆಯ ಪಡೆಗಳೊಂದಿಗೆ ಸಾಸುಕ್‌ ಸೇರುವುದನ್ನು ನಿಲ್ಲಿಸಲು ನಿಂಜಾ ಸಮರ್ಪಿತ ಗುಂಪನ್ನು ಸೇರುತ್ತಾನೆ, ಇದು ಸಾಸುಕ್‌ ಕೊನೊಹಾಗಕುರೆಯನ್ನು ಬಿಡಲು ಪ್ರಯತ್ನಿಸುವವರೆಗೆ ಅಲ್ಲ. ನ್ಯಾರುಟೋ ಮತ್ತು ಸಾಸುಕ್‌ ಅಂತಿಮವಾಗಿ ಯುದ್ಧದಲ್ಲಿ ನೇರವಾಗಿ ಎದುರಾಗುತ್ತಾರೆ, ಆದರೂ ಪರಸ್ಪರ ಒಬ್ಬರು ಇನ್ನೊಬ್ಬರನ್ನು ಮುಗಿಸಲು ಮನವರಿಕೆ ಮಾಡಿಕೊಳ್ಳಲು ಸಾಧ್ಯವಾಗುವುದಿಲ್ಲ. ಇಬ್ಬರು ಅವರ ಅವರ ಪ್ರತ್ಯೇಕ ದಾರಿಯಲ್ಲಿ ಹೋಗುತ್ತಾರೆ, ಆದರೆ ನ್ಯಾರುಟೋ ಸಾಸುಕ್‌ನನ್ನು ಬಿಡುವುದಿಲ್ಲ, ಮುಂದಿನ ಬಾರಿ ಸಾಸುಕೆಯನ್ನು ಎದುರಿಸಲು ಅವನು ಸಿದ್ಧವಾಗಲು ತರಬೇತಿಗಾಗಿ ಜಿರೈಯಾನ ಜೊತೆ ಎರಡುವರೆ ವರ್ಷಗಳ ಕಾಲ ಕೊನೊಹಾವನ್ನು ಬಿಟ್ಟುಹೋಗುತ್ತಾನೆ. ಭಾಗ IIರಲ್ಲಿ ಕೊನೊಹಾಗೆ ಅವನು ಹಿಂದಿರುಗಿದ ನಂತರ, ಅಕಟ್ಸುಕಿ ಭಯದ ಜೊತೆ ನ್ಯಾರುಟೋ ಹೆಚ್ಚು ಕ್ರಿಯಾಶೀಲನಾಗಿ ವ್ಯವಹರಿಸುತ್ತಾನೆ. ಅವನು ಮೊದಲು ಗಾರವನ್ನು ಅಕಟ್ಸುಕಿಯ ಹಿಡಿತದಿಂದ ಉಳಿಸುತ್ತಾನೆ, ಮತ್ತು ನಂತರ ಕಾಕುಜುನ ಪತನದಲ್ಲಿ ನಿಮಿತ್ತವಾದದ್ದನ್ನು ಸಾಬೀತುಮಾಡುತ್ತಾನೆ. ಜಿರೈಯಾವನ್ನು ಅಕಟ್ಸುಕಿದ ನಾಯಕ ಪೈನ್‌ ಕೊಂದವನು ಎಂದು ತಿಳಿದ ನಂತರ, ನ್ಯಾರುಟೋ ಅವರ ಅಂತಿಮ ಹಣಾಹಣಿಗಾಗಿ ತರಬೇತುಗೊಳ್ಳುತ್ತಾನೆ, ನ್ಯಾರುಟೋ ಪೈನ್‌ನ ಎಲ್ಲಾ ಆರು ಶರೀರಗಳನ್ನು ಸೋಲಿಸುತ್ತಾನೆ, ಮತ್ತು ನಿಜವಾದ ಪೈನ್‌, ನಾಗಟೋನನ್ನು ಬಿಟ್ಟು ಬಿಡಲು ಮನವರಿಕೆ ಮಾಡಿಕೊಳ್ಳುತ್ತಾನೆ ಇನ್ನೂ, ನ್ಯಾರುಟೋ ಸಾಸುಕ್‌ನನ್ನು ಹುಡುಕಲು ಮತ್ತು ವಾಪಾಸು ಕರೆತರಲು ತನ್ನನು ಸಮರ್ಪಿಸಿಕೊಳ್ಳುತ್ತಾನೆ. ಕಾಕುಜು ಜೊತೆ ಅವನ ಮುಖಾಮುಖಿಯ ಮುಂಚೆ ಅವನು ಮತ್ತು ಅವನ ಗುಂಪು ಸಂಕ್ಷೇಪವಾಗಿ ಸಾಸುಕ್‌ನನ್ನು ಪತ್ತೆ ಹಚ್ಚುತ್ತಾರೆ ಆದರೆ ಸಾಸುಕ್‌ಯ ಶೀಘ್ರ ಬೆಳವಣಿಗೆ ಒಂದು ಪ್ರತಿರೋಧವನ್ನು ಒಡುತ್ತದೆ, ಗುಂಪಿಗೆ ನಿಭಾಯಿಸಲು ಸಾಧ್ಯವಾಗುವುದಿಲ್ಲ. ಅವನ ಹೊಸ ಜುಟ್ಸು ವನ್ನು ರಚಿಸಿದ ನಂತರ, ನ್ಯಾರುಟೋ ಮತ್ತು ಅವನ ಸಂಗಡಿಗರು ಹುಡಕಲು ಪುನರಾರಂಭಿಸುತ್ತಾರೆ ನ್ಯಾರುಟೋ ಮತ್ತು ಸಂಗಡಿಗು ಕೊನೆಯಲ್ಲಿ ಸಾಸುಕ್‌ನ ಸಹೋದರ, ಇಟಾಚಿಯನ್ನು ಕಂಡುಹಿಡಿಯುತ್ತಾರೆ ಆದರೂ, ಸಾಸುಕ್‌ಯ ಸುಳಿವನ್ನು ಕಳೆದುಕೊಂಡ ನಂತರ ಅವರು ಮನೆಗೆ ಹಿಂದಿರುಗುತ್ತಾರೆ. ಸಾಸುಕ್‌ ಅಕಟ್ಸುಕಿಯ ಪಡೆಯೊಂದಿಗೆ ಸೇರಿದ್ದಾನೆ ಎಂಬುದು ಹಾಗೆ ಅವನ ಗತ ಜೀವನವನ್ನು ಸಹ ತಿಳಿದ ನಂತರ ನ್ಯಾರುಟೋ ಸಾಸುಕ್‌ಯೊಂದಿಗೆ ಮುಖಾಮುಖಿ ಆಗಲು ತೀರ್ಮಾನಿಸುತ್ತಾನೆ.
ಬೇರೆ ಮಾಧ್ಯಮಗಳಲ್ಲಿ ಅಳವಡಿಸಿಕೊಳ್ಳುವಿಕೆ
ಸರಣಿ ಶೀರ್ಷಿಕೆ ಪಾತ್ರದ ಹಾಗೆ, ನ್ಯಾರುಟೋ ಎಲ್ಲಾ ಸರಣಿ ಚಲನಚಿತ್ರಗಳಲ್ಲಿ ಕಾಣಿಸಿಕೊಳ್ಳುತ್ತಾನೆ. ಸಾಮಾನ್ಯವಾಗಿ ಅವನು ಮುಂದಾಳತ್ವ ಪಾತ್ರದ ಹಾಗೆ ಕಾಣಿಸಿಕೊಳ್ಳುತ್ತಾನೆ, ಪದೇಪದೇ ಉದ್ದಿಷ್ಟಕಾರ್ಯದ ಮೇಲೆ  ಗುಂಪು 7ರೊಂದಿಗೆ ಕಾಣಿಸಿಕೊಳ್ಳುತ್ತಾನೆ. ಮೊದಲ ನ್ಯಾರುಟೋ:ಷಿಪ್ಪುಡೆನ್ ಚಲನಚಿತ್ರ ನ್ಯಾರುಟೋನ  ಭಾಗ IIರ ಗೋಚರಿಸುವಿಕೆಯಲ್ಲಿ ಅವನ ಪ್ರಥಮ ಗೋಚರಿಸುವಿಕೆಯಾಗಿ ಪರಿಗಣಿಸಲಾಗುತ್ತದೆ. ಅವನು ಸರಣಿಗಾಗಿ ತಯಾರಿಸಿದ ಎಲ್ಲಾ ನಾಲ್ಕು ಮೂಲ ವೀಡಿಯೋ ಅನಿಮೇಶನ್‌ಗಳಲ್ಲಿ ಗೋಚರಿಸುತ್ತಾನೆ, ಮೊದಲನೆಯದರಲ್ಲಿ ಕಂದುಬಣ್ಣದ ಯಾ ಬಿಳಿಯ ಬಣ್ಣದ ಹೂಗಳ ಗಿಡದ ಎಲೆಯನ್ನು ಕಂಡು ಹಿಡಿಯಲು ಕೊನೊಹಮರುವಿಗೆ ಸಹಾಯ ಮಾಡುತ್ತಾನೆ, ಎರಡನೆ ಸರಣಿಯಲ್ಲಿ ನ್ಯಾರುಟೋ ಷಿಬುಕಿ ಎಂಬ ಹೆಸರಿನ ನಿಂಜಾನಿಗೆ ಅವನ ಹಳ್ಳಿಗೆ ಬೆಂಗಾವಲಾಗಿರಲು ತನ್ನ ಗುಂಪನವರ ಜೊತೆ  ಸೇರಿಕೊಳ್ಳುತ್ತಾನೆ ಮತ್ತು ಹಳ್ಳಿಯ "ನಾಯಕನ ನೀರು" ಕದ್ದ ಮಿಸ್ಸಿಂಗ್‌-ನಿನ್‌ ಜೊತೆ ಹೋರಾಡಲು ಷಿಬುಕಿಗೆ ಸಹಾಯ ಮಾಡುತ್ತಾನೆ, ಮತ್ತು ಮೂರನೆಯ ಸರಣಿಯಲ್ಲಿ ಒಂದು ಪಂದ್ಯಾವಳಿಯಲ್ಲಿ ಭಾಗವಹಿಸುವುದು. ಎಲ್ಲಾ ನ್ಯಾರುಟೋ ವೀಡಿಯೋ ಗೇಮ್‌ಗಳಲ್ಲಿ ನ್ಯಾರುಟೋ ಒಂದು ಆಡಬಲ್ಲ ಪಾತ್ರ. ಶೀರ್ಷಿಕೆಗಳಲ್ಲಿ ಕೆಲವುದರ ಬೀಗ ತೆಗಲು ಸಾಧ್ಯ ಮತ್ತು ಒಂಬತ್ತು-ಬಾಲದ ನರಿಯಿಂದ ಶಕ್ತಿಯನ್ನು ಹೆಚ್ಚಿಸಿಕೊಂಡಿರುವ ಅವನ ಆವೃತ್ತಿಯ ಆಟ ಆಡಲು ಸಾಧ್ಯ. ಅವರ ಉಡುಪನ್ನು ಧರಿಸಿ ಅವನ ಸ್ವಂತ ಆವೃತ್ತಿ ರಾಕ್ ಲೀ ಮತ್ತು ಮೈಟ್ ಗಯ್‌ನ ತಂತ್ರಾಂಶಗಳ ಜೊತೆ ಆಲ್ಟಿಮೇಟ್ ನಿಂಜಾ ಸರಣಿಯ ಕೆಲವು ಆಟಗಳಲ್ಲಿ ಅವನನ್ನು ಆಡಲು ಸಾಧ್ಯ. ನ್ಯಾರುಟೊ ಶಿಪ್ಪುಡೆನ್‌: ಗೆಕಿಟೌ ನಿಂಜಾ ಟೈಸೆನ್‌ ಎಕ್ಸ್‌‍ ರಲ್ಲಿ ನ್ಯಾರುಟೊನ ಗೋಚರಿಸುವಿಕೆ ನ್ಯಾರುಟೋ ಭಾಗ IIರ ವೀಡಿಯೋ ಗೇಮ್‌ನಲ್ಲಿ ಅವನ ಮೊದಲ ದರ್ಶನ ಎಂದು ಮಾನ್ಯಪಡೆಯುತ್ತದೆ. ಅವನು ಹಲವು ಕ್ರಾಸ್‌ಒವರ್‌ಗಳ ವೀಡಿಯೋ ಗೇಮ್‌ಗಳಲ್ಲಿ ಸಹ ಕಾಣಿಸಿಳ್ಳುತ್ತಾನೆ, ಅವುಗಳಲ್ಲಿ ನ್ಯಾರುಟೋ ಬೇರೆ ಮಂಗದ ಹಲವು ಪಾತ್ರಗಳ ವಿರುದ್ಧ ಹೋರಾಟ ಮಾಡುವುದನ್ನು ಚಿತ್ರಿಸಿದೆ. ಈ ಆಟಗಳು ಬ್ಯಾಟಲ್‌ ಸ್ಟೇಡಿಯಂ D.O.N, ಜಂಪ್‌ ಸೂಪರ್ ಸ್ಟಾರ‍್‌ ಮತ್ತು ಜಂಪ್ ಅಲ್ಟಿಮೇಟ್ ಸ್ಟಾರ್ ಗಳು.
ಉಲ್ಲೇಖಗಳು
ವರ್ಗ:ನ್ಯಾರುಟೋ ಪಾತ್ರಗಳು ವರ್ಗ:ತ್ವರಿತಗೊಳಿಸಿದ ಗುಣಪಡಿಸುವಿಕೆಯೊಂದಿಗೆ ಆನಿಮೆ ಮತ್ತು ಮಂಗ ಪಾತ್ರಗಳು. ವರ್ಗ:ಅನಿಮೆ ಮತ್ತು ಮಂಗದಲ್ಲಿ ಮಗುವಿನ ಪಾತ್ರಗಳು ವರ್ಗ:ಕಲ್ಪಿತ ಪಾತ್ರಗಳು ಅವುಗಳನ್ನು ಅವೇ ನಕಲಿಸಲು ಸಾಧ್ಯ. ವರ್ಗ:ಕಲ್ಪಿತ ಕಥೆಯ ಅನಾಥರು ವರ್ಗ:ಕಾಲ್ಪನಿಕ ಸಂಗತಿಗಳು
ಉದ್ಯಮಿ
ಉದ್ಯಮಿ: ಉತ್ಪಾದನೆಗೆ ಅಗತ್ಯವಾದ ನಾಲ್ಕು ಅಂಗಗಳಲ್ಲಿ ಕೊನೆಯದಾದ ಸಂಘಟನೆಯ ಕಾರ್ಯವನ್ನು ನಿರ್ವಹಿಸುವ ವ್ಯಕ್ತಿ (ಆಂಟ್ರ್‌ಪ್ರ್‌ನರ್). ಒಂದು ಉದ್ಯಮ ಸಂಸ್ಥೆಯ ಸ್ಥಾಪನೆ ನಿರ್ವಹಣೆಗಳ ಬಗ್ಗೆ ತೀರ್ಮಾನ ಕೈಗೊಳ್ಳುವುದು ಈತನ ಹೊಣೆ. ಬಂಡವಾಳಗಳನ್ನು ಯಾವ ಪ್ರಮಾಣದಲ್ಲಿ ಸಂಯೋಜಿಸಬೇಕು ಎಂಬುದನ್ನು ನಿರ್ಣಯಿಸುವವನೂ ಈ ಸಂಬಂಧವಾದ ಎಲ್ಲ ಬಗೆಯ ನಷ್ಟಸಂಭವಗಳ ಜವಾಬ್ದಾರಿ ಹೊರುವವನೂ ಈತನೇ. ಅನುಭೋಗಿಗಳ ಬಳಕೆಗಾಗಿ ನಾನಾ ಪದಾರ್ಥಗಳು ಒದಗಿಬರುವುದು ಒಂದು ದೇಶದ ಉದ್ಯಮಿಗಳೆಲ್ಲರೂ ಈ ಬಗ್ಗೆ ಕೈಗೊಳ್ಳುವ ತೀರ್ಮಾನದ ಒಟ್ಟು ಫಲ.
ಉದ್ಯಮಿಯ ಹೊಣೆಗಾರಿಕೆ
ಇಂದಿನ ಆರ್ಥಿಕ ವ್ಯವಸ್ಥೆಯಲ್ಲಿ ಉದ್ಯಮಿಯ ಕಾರ್ಯಭಾರ ನಾನಾ ತೆರನಾದದ್ದು. ಪ್ರಾರಂಭಿಸಬೇಕಾದ ಉದ್ಯಮದ ಯೋಜನೆ ನಿರ್ಮಿಸುವುದು ಈತನ ಮೊದಲ ಹೊಣೆ. ಏನನ್ನು, ಎಲ್ಲಿ ಹಾಗೂ ಎಷ್ಟು ಉತ್ಪಾದಿಸಬೇಕು ಎಂಬುದನ್ನು ಕೂಲಂಕಷವಾಗಿ ಈತ ವಿಚಾರಿಸಿ ನಿರ್ಧರಿಸಬೇಕು. ಯಾವ ಪದಾರ್ಥಕ್ಕೆ ಮಾರುಕಟ್ಟೆಯಲ್ಲಿ ಬೇಡಿಕೆಯಿದೆಯೋ ಅದನ್ನು, ಅದಕ್ಕೆ ಬೇಡಿಕೆ ಇರುವಷ್ಟು ಮಟ್ಟಿಗೆ, ಉತ್ಪಾದಿಸಲು ಈತ ತೀರ್ಮಾನಿಸುತ್ತಾನೆ. ಈತ ಉತ್ಪಾದಿಸುವ ಸ್ಥಳ ನಿರ್ಧರಿಸುವಾಗ ಉತ್ಪಾದನೆಗೆ ಬೇಕಾಗುವ ಎರಡು ಅಂಶಗಳನ್ನೂ ಗಮನಿಸಬೇಕು. ಕಚ್ಚಾಸಾಮಗ್ರಿಯ ಪೂರೈಕೆ ಸಾಕಷ್ಟು ಪರಿಮಾಣದಲ್ಲಿ ಸುಲಭವಾಗಿ ದೊರೆಯುವಂತಿರಬೇಕು. ಉತ್ಪಾದನೆಯ ಸ್ಥಳ ಮಾರುಕಟ್ಟೆಗೆ ಆದಷ್ಟು ಸಮೀಪವಾಗಿರಬೇಕು ಅಥವಾ ಸುಲಭವಾಗಿ ಶೀಘ್ರವಾಗಿ ಕಡಿಮೆ ವೆಚ್ಚದಲ್ಲಿ ಮಾರುಕಟ್ಟೆಗೆ ಸಾಮಗ್ರಿ ಸಾಗಿಸುವಂತಿರಬೇಕು. ಉದ್ಯಮದ ಮೇಲ್ವಿಚಾರಣೆ, ನಿರ್ದೇಶನ ಹಾಗೂ ನಿಯಂತ್ರಣಗಳು ಉದ್ಯಮಿಯ ಎರಡನೆಯ ಮುಖ್ಯ ಕಾರ್ಯಭಾರ. ಉತ್ಪಾದನೆಗೆ ಅಗತ್ಯವಾದ ಇತರ ಮೂರು ಅಂಗಗಳಾದ ಭೂಮಿ, ಶ್ರಮ ಹಾಗೂ ಬಂಡವಾಳಗಳು ತೃಪ್ತಿಕರವಾಗಿ ಕೆಲಸಮಾಡುವಂತೆ ನೋಡಿಕೊಳ್ಳು ವುದು ಈತನ ಹೊಣೆ. ಉತ್ಪಾದನಾ ಕಾರ್ಯದಲ್ಲಿ ಈತ ಅನೇಕರ ಸಹಾಯ ಪಡೆಯಬಹುದಾದರೂ ಇದರ ನಿರ್ದೇಶನ ನಿಯಂತ್ರಣಗಳು ಸಂಪೂರ್ಣವಾಗಿ ಇವನ ಕೈಯಲ್ಲೇ ಇರುತ್ತವೆ. ಕಾರ್ಯಸಂಯೋಜಕನೂ ಕಾರ್ಯ ಪ್ರಾರಂಭಿಸುವವನೂ ಇವನೇ ಆಗಿರುವುದರಿಂದ ಕೈಕೊಂಡ ಕಾರ್ಯದ ಜಯಾಪಜಯಗಳಿಗೆ ಈತನೇ ಹೊಣೆ. ಒಂದು ಉದ್ಯಮ ಸ್ಥಾಪಿಸುವ ತೀರ್ಮಾನ ಮಾಡಿದ ಮೇಲೆ ಈ ಬಗ್ಗೆ ಅಗತ್ಯವಾದ ಸಂಘಟನೆ ಮಾಡುವುದೂ ಉದ್ಯಮಿಯ ಹೊಣೆಗಾರಿಕೆ. ಇದಕ್ಕೆ ಬೇಕಾಗುವ ಹಣವನ್ನು ರೂಢಿಸಿಕೊಂಡು, ಯಂತ್ರೋಪಕರಣಗಳನ್ನೂ ಕಚ್ಚಾಸಾಮಗ್ರಿಗಳನ್ನೂ ಕೊಂಡು, ಕಾರ್ಮಿಕರನ್ನೂ ಇತರ ಸಿಬ್ಬಂದಿಯನ್ನೂ ನೇಮಿಸಿಕೊಂಡು ಆಯಾ ಕೆಲಸಗಳಿಗೆ ತಕ್ಕ ಪರಿಶ್ರಮ ಹೊಂದಿರುವವರಿಗೆ ಆಯಾ ಕೆಲಸಗಳನ್ನೇ ಕೊಟ್ಟು ಸೂಕ್ತ ಶ್ರಮವಿಂಗಡಣೆ ಮಾಡುವುದೂ ಉತ್ಪಾದಿಸಿದ ಪದಾರ್ಥವನ್ನು ಮಾರುಕಟ್ಟೆಗೆ ಸಾಗಿಸುವ ವ್ಯವಸ್ಥೆ ಮಾಡುವುದೂ ಈತನಿಗೆ ಸೇರಿದ ಕೆಲಸ. ನಿರುಪಾಧಿಕ ಅರ್ಥವ್ಯವಸ್ಥೆಯಲ್ಲಿ ಉತ್ಪಾದನ ಕಾರ್ಯದ ನಡುವೆ ಬರತಕ್ಕ ಗಂಡಾಂತರಗಳೂ ಅನಿಶ್ಚಿತತೆಗಳೂ ಅನೇಕ. ಉತ್ಪನ್ನದ ಬಗ್ಗೆ ಇರುವ ಬೇಡಿಕೆಯ ಬಗ್ಗೆ ತಪ್ಪು ಕಲ್ಪನೆಯಿಂದಲೂ ಉತ್ಪಾದನೆಯ ಅಂಗಗಳಲ್ಲಿ ಯಾವುದಕ್ಕಾದರೂ ಥಟ್ಟನೆ ಅಭಾವ ಪರಿಸ್ಥಿತಿ ಒದಗುವುದರಿಂದಲೂ ಬೇರೊಂದು ಪದಾರ್ಥದಿಂದ ಅನಿರೀಕ್ಷಿತವಾಗಿ ಸ್ಪರ್ಧೆ ಒದಗುವುದರಿಂದಲೂ ಉತ್ಪಾದನಾಂಗಗಳನ್ನು ಯಾವ ಪ್ರಮಾಣದಲ್ಲಿ ಸಂಯೋಜಿಸಬೇಕೆಂಬ ಬಗ್ಗೆ ತಪ್ಪು ತೀರ್ಮಾನ ಮಾಡುವುದರಿಂದಲೂ ಅನುಭೋಗಿಗಳ ರುಚಿಭೇದವೇ ಮುಂತಾದ ಕಾರಣಗಳಿಂದ ಉತ್ಪನ್ನಕ್ಕೆ ಇದ್ದಕ್ಕಿದ್ದಂತೆಯೇ ಬೇಡಿಕೆ ಕುಸಿದು ಹೋಗುವುದರಿಂದಲೂ ಉದ್ಯಮಿ ಅಗಾಧ ಕ್ರಿಯೆಗೂ ನಷ್ಟವನ್ನೆದುರಿಸ ಬೇಕಾಗಬಹುದು. ಇವುಗಳಲ್ಲಿ ಕೆಲವು ಬಗೆಯ ನಷ್ಟಗಳನ್ನು ವಿಮೆಯೇ ಮುಂತಾದ ವಿಧಾನಗಳ ಮೂಲಕ ತುಂಬಿಕೊಳ್ಳುವುದು ಸಾಧ್ಯ. ಆದರೆ ಇಂಥ ಯಾವ ಕ್ರಮಗಳಿಂದಲೂ ನಿವಾರಿಸಲಾಗದಂಥ ಕೆಲವು ಅನಿಶ್ಚಿತತೆಗಳೂ ನಷ್ಟಸಂಭವಗಳೂ ಉಳಿದೇ ಉಳಿಯುತ್ತವೆ. ಉತ್ಪಾದನೆಯ ಕರ್ಮಕ್ಕೂ ಬೇಡಿಕೆಯ ಉದ್ಯಮಕ್ಕೂ ನಡುವಣ ದಾರಿ ಅಂಕು ಡೊಂಕು; ಕಾಲ ಬಲು ಹೆಚ್ಚು. ಉತ್ಪಾದನೆಯ ಗಾತ್ರ ಹೆಚ್ಚು. ಆದ್ದರಿಂದ ಮುನ್ನರಿಯಲಾಗದ, ಊಹೆಗೂ ನಿಲುಕದ ನಾನಾ ಸಂಕಷ್ಟಗಳು ಎದುರಾಗುವುದು ಸಹಜ. ಇವುಗಳ ಅಂತಿಮ ಹೊಣೆ ಉದ್ಯಮಿಯದು. ಉತ್ಪಾದನೆಯಲ್ಲಿ ಹೊಸ ಹೊಸ ವಿಧಾನಗಳನ್ನು ಅಳವಡಿಸುವುದೂ ಆಗಿಂದಾಗ್ಗೆ ಸೂಕ್ತ ಮಾರ್ಪಾಟು ಮಾಡುವುದೂ ಉದ್ಯಮಿಯ ಇನ್ನೊಂದು ಕಾರ್ಯಭಾರ. ಈ ಕ್ಷೇತ್ರದಲ್ಲಿ ನಡೆಯುತ್ತಿರುವ ಸಂಶೋಧನೆಗಳ ಮೇಲೆ ಕಣ್ಣಿಟ್ಟು ಸ್ಪರ್ಧಿಗಳು ಜಾರಿಗೆ ತರುತ್ತಿರುವ ಸುಧಾರಣೆಗಳನ್ನು ಪರಿಶೀಲಿಸುತ್ತಿದ್ದು, ಅನುಭೋಗಿಗಳ ಆವಶ್ಯಕತೆಗಳನ್ನು ಗಮನಿಸುತ್ತಿದ್ದು ತನ್ನ ಉದ್ಯಮ ವಿಧಾನವನ್ನು ನವೋನವಗೊಳಿಸುವುದೂ ಸಾಧ್ಯವಾದರೆ ತನ್ನ ಪದಾರ್ಥಗಳ ಗುಣಮಟ್ಟ ಏರಿಸಿ ಬೆಲೆ ಇಳಿಸಲು ಸಾಧ್ಯವೇ ಎಂಬುದರ ಬಗ್ಗೆ ಸರ್ವದಾ ಪ್ರಯೋಗಶೀಲವಾಗಿರುವುದೂ ಉದ್ಯಮಿಯ ಮತ್ತೊಂದು ಕಾರ್ಯಭಾರ.
ಉದ್ಯಮಿಯಲ್ಲಿರಬೇಕಾದ ಗುಣಗಳು
ಈ ಕಾರ್ಯಭಾರಗಳ ದೃಷ್ಟಿಯಲ್ಲಿ ಇಂದಿನ ಉದ್ಯಮಿಗೆ ಅನೇಕ ಗುಣಗಳಿರುವುದು ಆವಶ್ಯಕ : ಮೊದಲನೆಯದಾಗಿ ಇವನಲ್ಲಿ ನಾಯಕತ್ವದ ಗುಣ ಇರಬೇಕು. ಕಾರ್ಯನಿರ್ವಹಣೆಯ ಸಮಯದಲ್ಲಿ ಈತನ ಸಂಪರ್ಕ ಪಡೆಯುವ ಸಿಬ್ಬಂದಿವರ್ಗದ ಅನುಕಂಪವನ್ನೂ ವಿಶ್ವಾಸವನ್ನೂ ಗಳಿಸಿಕೊಳ್ಳಬೇಕು. ಮನುಷ್ಯಸ್ವಭಾವವನ್ನರಿತು ಅದರಂತೆ ಎಲ್ಲರೊಂದಿಗೂ ವ್ಯವಹರಿಸುವುದು ಒಂದು ಮುಖ್ಯ ಗುಣ. ಎರಡನೆಯದಾಗಿ ಈತ ತನ್ನ ಕಾರ್ಯಭಾರದ ಸಂಪೂರ್ಣಜ್ಞಾನದ ಜೊತೆಗೆ ಜಗತ್ತಿನ ಮಾರುಕಟ್ಟೆಯ ಜ್ಞಾನವನ್ನೂ ಪಡೆದಿರಬೇಕು. ಕಾರ್ಯ ಪ್ರಾರಂಭಿಸಲು ಅಗತ್ಯವಾದ ಯಂತ್ರೋಪಕರಣಗಳನ್ನೂ ಕಚ್ಚಾಸಾಮಗ್ರಿಯನ್ನೂ ಖರೀದಿಸುವಾಗ ಅವುಗಳ ಗುಣದೋಷಗಳನ್ನು ಕಂಡುಹಿಡಿಯುವ ಪರಿಣತಿಯೇ ಅಲ್ಲದೆ ಉತ್ಪಾದಿಸಿದ ಪದಾರ್ಥಗಳನ್ನು ಮಾರುಕಟ್ಟೆಯಲ್ಲಿ ಹೇಗೆ ಯಾವ ಸಮಯದಲ್ಲಿ ವಿಕ್ರಯಿಸಬೇಕೆಂಬುದರ ಅರಿವೂ ಇರಬೇಕಾದ್ದು ಅವಶ್ಯ. ವಿಷಮಪರಿಸ್ಥಿತಿಯನ್ನು ಎದುರಿಸುವ ಧೈರ್ಯ ಈತನ ಮತ್ತೊಂದು ಅವಶ್ಯ ಗುಣ. ಉದ್ಯಮ ನಿರ್ವಹಣೆ ಒಂದು ಮಹಾಸಾಹಸ. ಕೈಕೊಂಡ ಕಾರ್ಯದಲ್ಲಿ ಯಶಸ್ಸು ದೊರಕುವುದು ಯಾವಾಗಲೂ ನಿಶ್ಚಿತವಲ್ಲ. ತುಂಬಲಾಗದ ಹಾನಿಯೂ ಆಗಬಹುದು. ಇಂಥ ಅನಿವಾರ್ಯವಾದ ದುರ್ಭರ ಪ್ರಸಂಗಗಳಲ್ಲಿ ಇವನಿಗೆ ಇದೊಂದೇ ರಕ್ಷೆ. ನಾಲ್ಕನೆಯದಾಗಿ ಉದ್ಯಮಿ ಸದಾ ಜಾಗ್ರತೆವಹಿಸುವುದಲ್ಲದೆ ದಿಟ್ಟತನದ ನಿರ್ಣಯ ತೆಗೆದುಕೊಳ್ಳಬೇಕು. ಕಾರ್ಯನಿರ್ವಹಣೆಯ ಸಮಯದಲ್ಲಿ ಲಾಭದಾಯಕ ಅವಕಾಶ ದೊರೆತಾಗ ಅನುಮಾನಿಸದೆ ಜಾಗ್ರತೆಯಿಂದ ಜಾಣ ಹಾಗೂ ದಿಟ್ಟ ನಿರ್ಣಯ ತೆಗೆದುಕೊಂಡು ವ್ಯವಹಾರ ಲಾಭದಾಯಕವಾಗಿ ಪರಿಣಮಿಸುವಂತೆ ಅದನ್ನು ಪರಿವರ್ತಿಸಿಕೊಳ್ಳಬೇಕು. ಅತ್ಯಲ್ಪ ವ್ಯತ್ಯಾಸವಾದರೂ ಅದರಿಂದ ಅನರ್ಥವಾಗಬಹುದು.. ಐದನೆಯದಾಗಿ ಉದ್ಯಮ ಸಾಹಸಿ ಒಳ್ಳೆಯ ಪ್ರಯೋಗಶೀಲನಾಗಿರಬೇಕಲ್ಲದೆ ವ್ಯಾವಹಾರಿಕ ಬುದ್ಧಿಯನ್ನೂ ಪಡೆದಿರುವುದು ಅವಶ್ಯ. ಉದ್ಯಮಿಯನ್ನು ಇಂಗ್ಲಿಷಿನಲ್ಲಿ ಆಲಂಕಾರಿಕವಾಗಿ ಕ್ಯಾಪ್ಟನ್ ಆಫ್ ಇಂಡಸ್ಟ್ರಿ ಎಂದು ಕರೆಯುತ್ತಾರೆ. ಹಡಗಿನ ನಾಯಕನಾದವನು ಅದರ ಚಾಲಕ ಸಿಬ್ಬಂದಿಯನ್ನು ನಿರ್ವಹಿಸಿ, ನಿರ್ದೇಶಿಸಿ, ಚಾಲಕರನ್ನು ಸರಿಯಾಗಿ ಮುನ್ನಡೆಸಿ ಸಮುದ್ರದ ಏರುಪೇರುಗಳ ಬಗ್ಗೆ ಮುನ್ನೆಚ್ಚರಿಕೆ ಕೊಡಬೇಕಾಗುತ್ತದೆ. ಇದೇ ರೀತಿ ಒಬ್ಬ ಉದ್ಯಮಿ ಹಣ ಒದಗಿಸಿಕೊಂಡು ಉದ್ಯಮ ನಡೆಸ ಬೇಕಾಗುತ್ತದೆ. ತನ್ನ ನಿರ್ವಹಣ ಸಾಮರ್ಥ್ಯದಿಂದ ಸಂಬಂಧಪಟ್ಟ ಜನಗಳನ್ನು ನಿರ್ದೇಶಿಸಿ, ಮುನ್ನಡೆಸಿ, ತನ್ನ ವ್ಯಾಪಾರದ ಅಭಿವೃದ್ಧಿ ಮತ್ತು ವಿಸ್ತರಣೆಯ ಉದ್ದೇಶಗಳಿಗೋಸ್ಕರವಾಗಿ ಪರಿಣಾಮಕಾರಿಯಾದ ಮುನ್ನೆಚ್ಚರಿಕೆ ನೀಡಬೇಕಾಗುತ್ತದೆ. ಕೈಗಾರಿಕಾ ಬೆಳೆವಣಿಗೆ ಕಚ್ಚಾ ಸಾಮಗ್ರಿಯ ಸರಬರಾಜು ಮತ್ತು ಕಾರ್ಮಿಕರ ದುಡಿಮೆಗಳಷ್ಟೇ ಮುಖ್ಯವಲ್ಲ. ತಯಾರಿಕೆಯ ಇತರ ಎಲ್ಲ ಅಂಶಗಳನ್ನೂ ವೈಜ್ಞಾನಿಕವಾಗಿ ಸಂಘಟಿಸಿ, ಸಾಧ್ಯವಾದಷ್ಟು ಕಡಿಮೆ ವೆಚ್ಚದಲ್ಲಿ ಪದಾರ್ಥಗಳನ್ನು ಉತ್ಪಾದಿಸುವಂಥ ಉದ್ಯಮಶೀಲತೆಯೇ ಕೈಗಾರಿಕಾಭಿವೃದ್ದಿಗೆ ಅತ್ಯಾವಶ್ಯಕ ಅಂಶ. ಆದ್ದರಿಂದಲೇ ಉದ್ಯಮಿಯನ್ನು ಇಂಗ್ಲಿಷಿನಲ್ಲಿ ಈ ರೀತಿ ಕರೆಯುವುದು ಸಮಂಜಸವಾಗಿದೆ.
ವಿವಿಧ ವ್ಯವಸ್ಥೆಗಳಲ್ಲಿ ಉದ್ಯಮಿಯ ಪಾತ್ರ
ಬಂಡವಾಳ ಅರ್ಥವ್ಯವಸ್ಥೆಯಲ್ಲಂತೂ ಉದ್ಯಮಿಯ ಪಾತ್ರ ಅತ್ಯವಶ್ಯ. ಆಧುನಿಕ ಕೈಗಾರಿಕೆಯಲ್ಲಿ ಕನಿಷ್ಠ ವೆಚ್ಚದಲ್ಲಿ ಗರಿಷ್ಠ ಉತ್ಪಾದನಾಂಗಗಳನ್ನು ಹೊಂದಿಸುವ ಈ ಪ್ರವರ್ತಕನಿಲ್ಲದಿದ್ದರೆ ಸಮಾಜಕ್ಕೆ ವಿಶೇಷ ಪ್ರಾವೀಣ್ಯದ ಅನುಕೂಲಗಳು ಲಭಿಸುತ್ತಿರಲಿಲ್ಲ. ಅಷ್ಟರಮಟ್ಟಿಗೆ ಸಮಾಜದ ಆರ್ಥಿಕ ಅಭಿವೃದ್ದಿ ಕುಂಠಿತವಾಗುತ್ತಿತ್ತೆಂಬುದು ನಿರ್ವಿವಾದ. ಸಮಾಜವಾದಿ ಅರ್ಥವ್ಯವಸ್ಥೆಯಲ್ಲಿ ಸರ್ಕಾರವೇ ಎಲ್ಲ ಆರ್ಥಿಕ ಚಟುವಟಿಕೆಗಳ ಮೇಲೆ ಒಡೆತನ ಹಾಗೂ ನಿಯಂತ್ರಣವಿಟ್ಟುಕೊಳ್ಳುವುದಷ್ಟೇ ಅಲ್ಲದೆ ತಾನೇ ಉದ್ಯಮಿಯ ಪಾತ್ರ ವಹಿಸುತ್ತದೆ. ಅಲ್ಲಿ ಖಾಸಗಿ ರಂಗಕ್ಕೆ ವಿಶೇಷ ಅವಕಾಶವಿಲ್ಲ. ಆದರೂ ಉದ್ಯಮ ನಡೆಸುವ ಹೊಣೆ ಹೊರಬಲ್ಲ ದಕ್ಷನಾಯಕತ್ವದ ಆವಶ್ಯಕತೆ ಅಲ್ಲೂ ಉಂಟು. ಮಿಶ್ರ ಅರ್ಥವ್ಯವಸ್ಥೆಯಲ್ಲಿ ಸರ್ಕಾರಿ ವಲಯ ಹಾಗೂ ಖಾಸಗಿ ವಲಯಗಳು ಒಂದಕ್ಕೊಂದು ಪುರಕವಾಗಿ ಕಾರ್ಯಮಾಡಬೇಕಾಗುತ್ತದೆ. ಖಾಸಗಿ ವಲಯದಲ್ಲಿ ಉದ್ಯಮಶೀಲತೆ ವೃದ್ಧಿಗೊಂಡು ದೇಶದಲ್ಲಿ ಬಂಡವಾಳ ವಿನಿಯೋಗ ತೃಪ್ತಿಕರವಾಗಿ ಸಾಗಬೇಕಾದರೆ ಸರ್ಕಾರಿ ವಲಯ ಅದಕ್ಕೆ ತಕ್ಕ ಪ್ರೋತ್ಸಾಹ, ಸಹಕಾರ ಹಾಗೂ ಸಹಾಯ ನೀಡುವುದು ಅವಶ್ಯ. ಸರ್ಕಾರೀ ಮತ್ತು ಖಾಸಗಿ ವಲಯಗಳಲ್ಲಿ ಉದ್ಯಮಶೀಲತೆ ಪರಸ್ಪರ ಹೊಂದಾಣಿಕೆಯ ಮಾರ್ಗವನ್ನನುಸರಿಸಿ ದೇಶದ ಅಭಿವೃದ್ದಿ ಸಾಧಿಸಬೇಕಾಗುತ್ತದೆ. ಉತ್ಪಾದನೆಯ ಇತರ ಮೂರು ಅಂಗಗಳಂತೆ ಉದ್ಯಮಿಯ ಕಾರ್ಯವಾದ ಸಂಘಟನೆಯೂ ಒಂದು ಅಂಗವೆಂಬುದನ್ನು ಅನೇಕ ಅರ್ಥಶಾಸ್ತ್ರಜ್ಞರು ಒಪ್ಪುವುದಿಲ್ಲ. ಆಧುನಿಕ ವ್ಯವಹಾರ ಸಂಸ್ಥೆಗಳಲ್ಲಿ ಉದ್ಯಮಿಯ ಕಾರ್ಯಾಂಗವನ್ನು ಗುರುತಿಸುವುದು ಕಷ್ಟ. ಏಕವ್ಯಕ್ತಿ ಸಂಸ್ಥೆಯಲ್ಲಿ ಅದರ ಮಾಲೀಕನೇ ಉದ್ಯಮಿ. ಬಂಡವಾಳ ತರುವವನೂ ಸಂಸ್ಥೆಯ ವ್ಯವಸ್ಥಾಪನ ಕಾರ್ಯ ನಡೆಸುವವನೂ ಉದ್ಯಮಕ್ಕೆ ಸಂಬಂಧಿಸಿದಂತೆ ಎಲ್ಲ ನಷ್ಟಕ್ಕೂ ಹೊಣೆಗಾರನಾಗುವವನೂ ಅವನೇ. ಪಾಲುದಾರಿಕೆ ಸಂಸ್ಥೆಯಲ್ಲಿ ಇವೆಲ್ಲವೂ ಪಾಲುದಾರರಲ್ಲಿ ಸಮನಾಗಿ ಹಂಚಿಕೆಯಾಗುತ್ತವೆ. ಆದರೆ ಮಿತಹೊಣೆಯ ಸಾರ್ವಜನಿಕ ಕಂಪನಿಗಳಲ್ಲಿ ಹೀಗಲ್ಲ. ನಷ್ಟದ ಹೊಣೆ ಷೇರುದಾರರದು. ನೀತಿ ನಿರ್ಧರಿಸುವವರೂ ತೀರ್ಮಾನ ಕೈಕೊಳ್ಳುವವರೂ ನಿರ್ದೇಶಕರು. ಪೌರಸಭೆಯ ಅಧೀನದಲ್ಲಿರುವ ಉದ್ಯಮದ ಅಂತಿಮ ಹೊಣೆ ಆ ಪ್ರದೇಶದ ಪೌರರದು. ಇದರ ನಿರ್ವಹಣೆ ಇದಕ್ಕಾಗಿಯೇ ನೇಮಕವಾದ ಮಂಡಲಿಯದು. ರಾಷ್ಟ್ರೀಕರಣಗೊಂಡ ಉದ್ಯಮಗಳ ಹೊಣೆ ಹೊರುವವರು ತೆರಿಗೆದಾರರು. ಇವುಗಳ ಬಗ್ಗೆ ತೀರ್ಮಾನ ಕೈಗೊಳ್ಳುವ ಹೊಣೆ ಸಂಸತ್ತು ಮತ್ತು ಇದರಿಂದ ಅಧಿಕಾರ ಪಡೆದ ಆಡಳಿತಗಾರರಿಗೆ ಸೇರಿದ್ದು. ಅಭಿವೃದ್ಧಿ ಹೊಂದದ ದೇಶಗಳಲ್ಲಿ ಅಜ್ಞಾನ ಹಾಗೂ ಅಂಧಶ್ರದ್ಧೆಗಳು ತುಂಬಿ ತುಳುಕಾಡುತ್ತಿರುವಾಗ ಅವುಗಳನ್ನು ತೊಡೆದುಹಾಕಿ ಆಧುನಿಕ ವಿಜ್ಞಾನ ಯುಗದ ಗತಿಶೀಲ ಸಮಾಜ ನಿರ್ಮಿಸಬೇಕಾದರೆ ಸರ್ಕಾರವೇ ಆರ್ಥಿಕಚಟುವಟಿಕೆಗಳಿಗೆ ಚಾಲನೆ ಕೊಡುವ ಆವಶ್ಯಕತೆ ಹೆಚ್ಚಾಗಿದೆ. ಅಂದರೆ ಜನತೆಗೆ ತಕ್ಕ ತರಬೇತಿ ದೊರೆತು ಅನುಕರಣೆಗೆ ಪ್ರೇರಣೆ ದೊರೆಯುತ್ತದೆ. ಇಂಥ ದೇಶಗಳಲ್ಲಿ ಜನತೆ ಉದ್ಯಮಿಗಳಾಗಲು ಉತ್ಸುಕರಿದ್ದರೂ ಕೆಳಮಟ್ಟದ ಆದಾಯದಿಂದಾಗಿ ಬಂಡವಾಳ ಶೇಖರಣೆ ಹಾಗೂ ನಿಯೋಜನೆಯ ಸಾಮರ್ಥ್ಯ ಇಲ್ಲದಿರುವುದರಿಂದ ಉದ್ಯಮಶೀಲತೆಗೆ ಹೆಚ್ಚಿನ ಅವಕಾಶ ಇರುವುದಿಲ್ಲ. ಈ ಕೊರತೆಯ ನಿವಾರಣೆ ಸರ್ಕಾರದಿಂದ ಮಾತ್ರ ಸಾಧ್ಯ. ಸರ್ಕಾರೀ ವಲಯವೇ ಉದ್ಯಮ ಸ್ಥಾಪಿಸಿ ಆರ್ಥಿಕ ವ್ಯವಸ್ಥೆಯಲ್ಲಿ ನಾಯಕತ್ವ ವಹಿಸಬೇಕಾಗುತ್ತದೆ. ದೇಶದಲ್ಲಿಯ ಸಂಪನ್ಮೂಲಗಳನ್ನು ಪರಿಣಾಮಕಾರಿಯಾಗಿ ಬಳಸಿಕೊಂಡು ಹೆಚ್ಚು ಪದಾರ್ಥಗಳ ಉತ್ಪಾದನೆಗೆ ಸಹಾಯಕವಾಗಲು ಭಾರಿ ವೆಚ್ಚದಿಂದ ವಿದ್ಯುಚ್ಛಕ್ತಿ ಹಾಗೂ ಯಂತ್ರ ಸಾಮಗ್ರಿಗಳನ್ನು ಉತ್ಪಾದಿಸಲೂ ಉತ್ಪಾದಿಸಿದ ಪದಾರ್ಥದ ಸಾಗಾಣಿಕೆಗಾಗಿ ಭಾರಿ ವೆಚ್ಚದ ರೈಲ್ವೇ ಹಾಗೂ ರಸ್ತೆಗಳನ್ನು ನಿರ್ಮಿಸಲೂ ಸರ್ಕಾರವೇ ಹೊಣೆ ಹೊರಬೇಕಾಗುತ್ತದೆ. ಎಲ್ಲಕ್ಕೂ ಹೆಚ್ಚಾಗಿ ಇಂಥ ದೇಶಗಳಲ್ಲಿ ಇಂದು ಉದ್ಯಮಿಗೆ ಇಲ್ಲದಿರುವ ಗೌರವ ಹಾಗೂ ಸ್ಥಾನಮಾನಗಳು ದೊರೆಯುವಂತೆ ವಾತಾವರಣ ನಿರ್ಮಿಸುವುದೂ ಸರ್ಕಾರದ ಕರ್ತವ್ಯವೆನಿಸಿದೆ. ಹೀಗಾಗಿ ಎಲ್ಲ ದೃಷ್ಟಿಗಳಿಂದ ದೇಶದಲ್ಲಿ ಆರ್ಥಿಕ ಚೈತನ್ಯ ತುಂಬಲು ಸರ್ಕಾರವೇ ಉದ್ಯಮಿಯ ಪಾತ್ರ ನಿರ್ವಹಿಸಬೇಕೆಂಬ ವಾದವಿದೆ.
ಮೊಹ್ಸಿನ್ ವಾಲಿ
ಮೊಹ್ಸಿನ್ ವಾಲಿ ಭಾರತೀಯ ಹೃದ್ರೋಗ ತಜ್ಞ. ಆರ್. ವೆಂಕಟರಾಮನ್ ಮತ್ತು ಶಂಕರ್ ದಯಾಳ್ ಶರ್ಮಾ ಅವರಿಗೆ ಮಾಜಿ ಗೌರವ ವೈದ್ಯ. ಪ್ರಣಬ್ ಮುಖರ್ಜಿಯವರಿಗೆ ಸೇವೆ ಸಲ್ಲಿಸುತ್ತಿರುವ ವೈದ್ಯರಾಗಿದ್ದಾರೆ. ಭಾರತದ ರಾಷ್ಟ್ರಪತಿಗಳಿಗೆ ವೈದ್ಯರಾಗಿ ಅವರ ಮೊದಲ ನಿಯೋಜನೆಯು ಆರ್. ವೆಂಕಟರಾಮನ್ ಅವರ ೩೩ ನೇ ವಯಸ್ಸಿನಲ್ಲಿ, ಅವರು ಭಾರತೀಯ ರಾಷ್ಟ್ರಪತಿಗಳಿಗೆ ಸೇವೆ ಸಲ್ಲಿಸಿದ ಅತ್ಯಂತ ಕಿರಿಯ ವೈದ್ಯರಾದರು. ಅವರು ಭಾರತದ ಮೂರು ರಾಷ್ಟ್ರಪತಿಗಳಿಗೆ ಸೇವೆ ಸಲ್ಲಿಸಿದ ಏಕೈಕ ವೈದ್ಯರಾಗಿದ್ದಾರೆ. ಭಾರತ ಸರ್ಕಾರವು ಅವರಿಗೆ ೨೦೦೭ ರಲ್ಲಿ ಪದ್ಮಶ್ರೀನಾಲ್ಕನೇ ಅತ್ಯುನ್ನತ ನಾಗರಿಕ ಗೌರವವನ್ನು ನೀಡಿತು, ಭಾರತೀಯ ವೈದ್ಯಶಾಸ್ತ್ರಕ್ಕೆ ಅವರ ಕೊಡುಗೆ ಮಹಾನಿಯ ವಾದದೂ.
ಜೀವನಚರಿತ್ರೆ
ಮೊಹ್ಸಿನ್ ವಾಲಿ ಅವರು ಭಾರತದ ಉತ್ತರ ಪ್ರದೇಶದ ಬಿಜ್ನೋರ್‌ನಲ್ಲಿ ಮೆಹಬೂಬ್ ಸುಭಾನಿ ಮತ್ತು ಆಲಿಯಾ ವಾಲಿ ದಂಪತಿಗಳಿಗೆ ೨೮ ನವೆಂಬರ್ ೧೯೫೩ ರಂದು ಜನಿಸಿದರು. ೧೯೭೦ ರಲ್ಲಿ ಅಲಿಘರ್ ಮುಸ್ಲಿಂ ವಿಶ್ವವಿದ್ಯಾನಿಲಯದಿಂದ ವಿಜ್ಞಾನದಲ್ಲಿ ಪದವಿ ಪಡೆದ ನಂತರ, ಅವರು ಗಣೇಶ್ ಶಂಕರ್ ವಿದ್ಯಾರ್ಥಿ ಸ್ಮಾರಕ ವೈದ್ಯಕೀಯ ಕಾಲೇಜಿನಲ್ಲಿ ವೈದ್ಯಕೀಯದಲ್ಲಿ ಪದವಿ ಪಡೆದರು ಮತ್ತು ೧೯೭೫ ರಲ್ಲಿ ಕಾನ್ಪುರ ವಿಶ್ವವಿದ್ಯಾಲಯದಿಂದ ಸ್ನಾತಕೋತ್ತರ ಪದವಿಯನ್ನು ಪಡೆದರು. ೧೯೭೫ ರಲ್ಲಿ, ಅವರು ಕಾನ್ಪುರದ ಲಾಲಾ ಲಜಪತ್ ರಾಯ್ ಆಸ್ಪತ್ರೆಯಲ್ಲಿ ರೆಸಿಡೆಂಟ್ ವೈದ್ಯರಾಗಿ ಸೇರಿದರು ಮತ್ತು ಒಂದು ವರ್ಷದ ನಂತರ ಅವರು ಹಿರಿಯ ರಿಜಿಸ್ಟ್ರಾರ್ ಮತ್ತು ಟ್ಯೂಟರ್ ಆಗಿ ಬಡ್ತಿ ಪಡೆದರು, ಅವರು ೧೯೭೯ ರಲ್ಲಿ ತಮ್ಮ ಸ್ನಾತಕೋತ್ತರ ಪದವಿಯನ್ನು ಪೂರ್ಣಗೊಳಿಸುವವರೆಗೆ ಈ ಹುದ್ದೆಯನ್ನು ನಿರ್ವಹಿಸಿದರು. ಅವರು ೧೯೮೦ ರಲ್ಲಿ ವೈದ್ಯಕೀಯ ಅಧಿಕಾರಿಯಾಗಿ ಒಂದು ವರ್ಷದ ಅವಧಿಗೆ ಜಿ ಬಿ ಪಂತ್ ಆಸ್ಪತ್ರೆಗೆ ಸೇರಿದರು ಮತ್ತು ೧೯೮೧ ರಲ್ಲಿ ರಾಮ್ ಮನೋಹರ್ ಲೋಹಿಯಾ ಆಸ್ಪತ್ರೆಗೆ (ಹಿಂದೆ ವಿಲ್ಲಿಂಗ್‌ಡನ್ ಆಸ್ಪತ್ರೆ) ಅಧ್ಯಾಪಕರ ಸದಸ್ಯರಾಗಿ ಸ್ಥಳಾಂತರಗೊಂಡರು ಮತ್ತು ೧೯೯೦ರವರೆಗೆ ಸಂಸ್ಥೆಯಲ್ಲಿ ಸೇವೆ ಸಲ್ಲಿಸಿದರು, ಅದೇ ವರ್ಷ ಅವರಿಗೆ ಪ್ರಶಸ್ತಿಯನ್ನು ನೀಡಲಾಯಿತು. ಮಾಸ್ಕೋ ವಿಶ್ವವಿದ್ಯಾಲಯದಿಂದ ಗೌರವ ಡಾಕ್ಟರೇಟ್. ೨೦೧೪ ರಲ್ಲಿ, ಅವರು ಸಿಕ್ಕಿಂ ಮಣಿಪಾಲ್ ವಿಶ್ವವಿದ್ಯಾನಿಲಯದಿಂದ ಆರೋಗ್ಯ ಸೇವೆಗಳಲ್ಲಿ ವ್ಯವಹಾರ ಆಡಳಿತ (MBA) ನಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದರು.
೧೯೯೦ರಲ್ಲಿ, ವಾಲಿಯನ್ನು ಭಾರತದ ಎಂಟನೇ ರಾಷ್ಟ್ರಪತಿ ಆರ್. ವೆಂಕಟರಾಮನ್ ಅವರಿಗೆ ೩೩ ನೇ ವಯಸ್ಸಿನಲ್ಲಿ ಗೌರವ ವೈದ್ಯರನ್ನಾಗಿ ನೇಮಿಸಲಾಯಿತು, ಗೌರವವನ್ನು ಪಡೆದ ಅತ್ಯಂತ ಕಿರಿಯ ವೈದ್ಯ. ಅವರು ಏಕಕಾಲದಲ್ಲಿ ಸೂರತ್ ವೈದ್ಯಕೀಯ ಟ್ರಸ್ಟ್‌ನ ಸಲಹೆಗಾರರಾಗಿಯೂ ಸೇವೆ ಸಲ್ಲಿಸಿದರು. ಶಂಕರ್ ದಯಾಳ್ ಶರ್ಮಾ ಭಾರತದ ರಾಷ್ಟ್ರಪತಿಯಾದಾಗ, ವಾಲಿಗೆ ಭಾರತದ ರಾಷ್ಟ್ರಪತಿಯಾಗಿ ಸೇವೆ ಸಲ್ಲಿಸಲು ಎರಡನೇ ಅವಕಾಶ ಸಿಕ್ಕಿತು. ಅವರು ಪ್ರಸ್ತುತ ರಾಷ್ಟ್ರಪತಿ ಪ್ರಣಬ್ ಮುಖರ್ಜಿ ಅವರಿಗೆ ಗೌರವ ವೈದ್ಯರಾಗಿದ್ದಾರೆ, ಹೀಗೆ ಮೂರು ಭಾರತೀಯ ರಾಷ್ಟ್ರಪತಿಗಳಿಗೆ ಸೇವೆ ಸಲ್ಲಿಸಿದ ಮೊದಲ ವೈದ್ಯರಾಗಿದ್ದಾರೆ, ಮತ್ತು ರಾಷ್ಟ್ರಪತಿಗಳ ಭೇಟಿಯ ಸಮಯದಲ್ಲಿ ರಾಜ್ಯ ನಿಯೋಗದ ಸದಸ್ಯರಾಗಿದ್ದಾರೆ. ಅವರು ಆಕ್ಸಿಡೆಂಟ್ ರಿಲೀಫ್ ಸೊಸೈಟಿ, ನವದೆಹಲಿ ಮತ್ತು ಅಲ್ಪಸಂಖ್ಯಾತರ ಅಭಿವೃದ್ಧಿ ಮತ್ತು ಸಂರಕ್ಷಣಾ ಪ್ರತಿಷ್ಠಾನದ ಮತ್ತು ಅಧ್ಯಕ್ಷರ ಎಸ್ಟೇಟ್ ಅಡಿಯಲ್ಲಿ ಏಡ್ಸ್ ನಿಯಂತ್ರಣಕ್ಕಾಗಿ ನೋಡಲ್ ಅಧಿಕಾರಿಯಾಗಿದ್ದಾರೆ. ಅವರು ಭಾರತೀಯ ರೆಡ್‌ಕ್ರಾಸ್‌ನ ಹೆರಿಗೆ ಮತ್ತು ಕಲ್ಯಾಣ ವಿಭಾಗದ ಸದಸ್ಯರಾಗಿದ್ದಾರೆ ಮತ್ತು ಇಂಡಿಯನ್ ಹಾರ್ಟ್ ಜರ್ನಲ್‌ನ ಮಾಜಿ ಸಂಪಾದಕೀಯ ಮಂಡಳಿಯ ಸದಸ್ಯರಾಗಿದ್ದಾರೆ. ಅವರು ಇಂಟರ್ನ್ಯಾಷನಲ್ ಕಾಲೇಜ್ ಆಫ್ ನ್ಯೂಟ್ರಿಷನ್‌ನ ಸಹವರ್ತಿ ಮತ್ತು ನ್ಯೂಯಾರ್ಕ್ ಅಕಾಡೆಮಿ ಆಫ್ ಸೈನ್ಸಸ್, ನ್ಯಾಷನಲ್ ಸೊಸೈಟಿ ಆಫ್ ಜೆರಿಯಾಟ್ರಿಕ್ಸ್, ನ್ಯಾಷನಲ್ ಸೊಸೈಟಿ ಫಾರ್ ದಿ ಪ್ರಿವೆನ್ಶನ್ ಆಫ್ ಬ್ಲೈಂಡ್‌ನೆಸ್ ಮತ್ತು ಕಾರ್ಡಿಯೋಲಾಜಿಕಲ್ ಸೊಸೈಟಿ ಆಫ್ ಇಂಡಿಯಾದಂತಹ ಸಂಸ್ಥೆಗಳ ಸದಸ್ಯರಾಗಿದ್ದಾರೆ. ಅವರು ತಮ್ಮ ವೈಜ್ಞಾನಿಕ ಸಲಹಾ ಮಂಡಳಿಯ ಸದಸ್ಯರಾಗಿ Qnet ನೊಂದಿಗೆ ಸಹ ಸಂಬಂಧ ಹೊಂದಿದ್ದಾರೆ ಮತ್ತು ವೈದ್ಯಕೀಯ ಪಠ್ಯಗಳಿಗೆ ಅಧ್ಯಾಯಗಳನ್ನು ಕೊಡುಗೆ ನೀಡಿದ್ದಾರೆ.
ಭಾರತದಲ್ಲಿ ಜೆರಿಯಾಟ್ರಿಕ್ ಮೆಡಿಸಿನ್‌ನ ಪರಿಚಯಕ್ಕೆ ಕೊಡುಗೆ ನೀಡಿದ ವಾಲಿ, ಅಮೇರಿಕನ್ ಕಾಲೇಜ್ ಆಫ್ ಕಾರ್ಡಿಯಾಲಜಿ ಮತ್ತು ವಿಶ್ವ ಆರೋಗ್ಯ ಸಂಸ್ಥೆಯ ಫೆಲೋ ಆಗಿದ್ದಾರೆ. ಭಾರತ ಸರ್ಕಾರವು ಅವರಿಗೆ ೨೦೦೭ ಪದ್ಮಶ್ರೀ ಎಂಬ ನಾಗರಿಕ ಗೌರವವನ್ನು ನೀಡಿತು.
ವಾಲಿ ಅವರು ಪರೋಪಕಾರಿ, ಸಮಾಜ ಸೇವಕ ಮತ್ತು ಅಲಿಘರ್ ಮುಸ್ಲಿಂ ವಿಶ್ವವಿದ್ಯಾನಿಲಯದ ಹಳೆಯ ವಿದ್ಯಾರ್ಥಿಯಾಗಿರುವ ಫಾರೂಖ್ ನಾಜ್ ಅವರನ್ನು ವಿವಾಹವಾಗಿದ್ದಾರೆ ಮತ್ತು ಈ ದಂಪತಿಗೆ ಮೂವರು ಗಂಡು ಮಕ್ಕಳು ಮತ್ತು ಒಬ್ಬ ಪುತ್ರಿ ಇದ್ದಾರೆ.
ಉಲ್ಲೇಖಗಳು
ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು ವರ್ಗ:ಜೀವಂತ ವ್ಯಕ್ತಿಗಳು
ಬಿಡದಿ
ಬಿಡದಿ : ನಗರವು ರಾಮನಗರ ಜಿಲ್ಲೆಯ ಬಿಡದಿ ತಾಲ್ಲೂಕಿನ ಒಂದು ಹೋಬಳಿ ಕೇಂದ್ರ.
ಬಿಡದಿ ಪುರಸಭೆಯನ್ನು ಹೊಂದಿರುವ ನಗರ
ಮೇಸಿಯೆ ಪಟ್ಟಿ
ಹ್ಯಾಲಿ ಬರೆದಿಟ್ಟಂತೆ 1758ರಲ್ಲಿ ಕಾಣಿಸಿಕೊಳ್ಳಲಿದ್ದ ಧೂಮಕೇತುವನ್ನು ಹುಡುಕ ಹೊರಟವರಲ್ಲಿ ಚಾರ್ಲ್ಸ್ ಮೇಸಿಯೆ ( Charles Messier 1730 - 1817) ಎಂಬುವನೂ ಒಬ್ಬ. ಆ ಹುಡುಕಾಟದ ಸಂದರ್ಭದಲ್ಲಿ ಮೇಸಿಯೆ ಗುರುತಿಸಿದ, ನಕ್ಷತ್ರದಂತೆ ಚುಕ್ಕೆಯಲ್ಲದ, ಮಬ್ಬಾದ ಕಾಯಗಳು ಧೂಮಕೇತುಗಳೇ ಎಂಬಂತೆ ಭ್ರಮೆ ಹುಟ್ಟಿಸುತ್ತಿದ್ದವು. ಇಂಥಹ ಕಾಯಗಳ ಪಟ್ಟಿಯೊಂದನ್ನು ಮೇಸಿಯೆ ತಯಾರಿಸಿದ. ಆ ಪಟ್ಟಿಗೆ ಮೇಸಿಯೆ ಪಟ್ಟಿಯೆಂದು (Messier object) ಕರೆಯುತ್ತಾರೆ. ಇದರಲ್ಲಿನ ಪ್ರತಿ ಕಾಯಗಳಿಗೆ ಒಂದರಿಂದ ಸಂಖ್ಯೆಗಳನ್ನು ನೀಡಲಾಗಿದೆ. ಸಂಖ್ಯೆಯ ಮೊದಲು ಇಂಗ್ಲೀಷಿನ M ಅಕ್ಷರವನ್ನು ಸೇರಿಸಲಾಗುತ್ತದೆ. M ಎಂದರೆ ಮೇಸಿಯೆ. ಉದಾಹರಣೆಗಾಗಿ ಹೇಳಬೇಕಾದರೆ ಕ್ರಿ.ಶ.1054ರಲ್ಲಿ ಸ್ಪೋಟಿಸಿದ ಸೂಪರ್ನೋವಾದ ಉಳಿಕೆ ಕ್ರ್ಯಾಬ್ ನೆಬ್ಯೂಲಾ. ಇದು ಮೇಸಿಯೆ ಪಟ್ಟಿಯಲ್ಲಿನ ಮೊದಲ ಕಾಯ. ಇದನ್ನು M1 ಎಂದು ಗುರುತಿಸಲಾಗುತ್ತದೆ. ಪರಿಷ್ಕೃತ ಆವೃತ್ತಿಯಂತೆ ಈಗ ಒಟ್ಟು 110 ಕಾಯಗಳು ಮೇಸಿಯೆ ಪಟ್ಟಿಯಲ್ಲಿವೆ.
ಡಾ|| B.S.ಶೈಲಜಾ, ಜವಹರಲಾಲ್ ನೆಹರೂ ತಾರಾಲಯ, ಬೆಂಗಳೂರು, ಇವರು 14 ಜನವರಿ, 2009ರಿಂದ ಮೇಸಿಯೆ ಪಟ್ಟಿಯ ಕಾಯಗಳ ಪರಿಚಯವನ್ನು ’ಪ್ರಜಾವಾಣಿ’ ಪತ್ರಿಕೆಯಲ್ಲಿ ಪ್ರತಿ ಬುಧವಾರದ ’ವಿಜ್ಞಾನ-ತಂತ್ರಜ್ಞಾನ’ ಪುರವಣಿಯಲ್ಲಿ ಕನ್ನಡದಲ್ಲಿ ಪರಿಚಯ ಮಾಡಿಕೊಡುತ್ತಿದ್ದಾರೆ.
ಮೇಸಿಯೆ ಪಟ್ಟಿಯ ಆಕಾಶಕಾಯಗಳು
ವರ್ಗ:ನೈಸರ್ಗಿಕ ವಿಜ್ಞಾನ ವರ್ಗ:ಖಗೋಳಶಾಸ್ತ್ರ ವರ್ಗ:ಬಾಹ್ಯಾಕಾಶ
ಅರೆಂಗ
ಅರೆಂಗ : ಅರಕೇಸೀ (ಪಾಮೀ) ಕುಟುಂಬಕ್ಕೆ ಸೇರಿದ ಉದ್ಯಾನ ಸಸ್ಯ .ದಕ್ಷಿಣ ಪೂರ್ವ ಏಷಿಯಾದ ಮೂಲವಾದರೂ ದಕ್ಷಿಣ ಚೀನಾ,ನ್ಯೂ ಗಿನಿಯ,ಉತ್ತರ ಆಸ್ಟ್ರೇಲಿಯಾದಲ್ಲು ಕಂಡು ಬರುತ್ತದೆ. ಸಾಲುಮರ ವಾಗಿ ನೆಡುವ ವಾಡಿಕೆ ಇದೆ. ಕಾಂಡದ ಆಕಾರ, ನಾರು, ಗರಿ, ಹೂಗೊಂಚಲು ಮತ್ತು ಕಾಯಿಗಳು ಚಿತ್ರ ವಿಚಿತ್ರವಾಗಿದ್ದು ಗಿಡ ನೋಡಲು ಭವ್ಯ ವಾಗಿ ಕಾಣುತ್ತದೆ. ಹಡಗುಗಳಲ್ಲಿ ಸೋಸುವುದಕ್ಕೂ ಹಲಗೆಗಳ ಮಧ್ಯ ದ ರಂಧ್ರ ಮುಚ್ಚುವುದಕ್ಕೂ ಇದರ ನಾರನ್ನು ಬಳಸುತ್ತಾರೆ. ಈ ಜಾತಿಯ ಕೆಲವು ಪ್ರಬೇದಗಳ ಸಸ್ಯ ರಸದಿಂದ ಅರೆಂಗ ಸಕ್ಕ ರೆ ತಯಾರು ಮಾಡುತ್ತಾರೆ. ಗಿಡ ಉದ್ದವಾಗಿ ಬೆಳೆಯುತ್ತದೆ. ಮುಳ್ಳಿಲ್ಲ. ಗರಿ ತೊಟ್ಟುಗಳ ಅಕ್ಕಪಕ್ಕದಲ್ಲಿ ನಾರಿರುತ್ತದೆ. ಎಲೆ ಸಂಯುಕ್ತ ಮಾದರಿಯದು. ಹೂಗೊಂಚಲು ಸ್ಪೇಡಿಕ್ಸ್ ಮಾದರಿಯದು. ಹೂ ಏಕಲಿಂಗಿ, ತೊಟ್ಟಿಲ್ಲ. ಉಪದಳಗಳು ಎರಡು.
ಅರೆಂಗ ಪಿನೇಟ
ಈ ಪ್ರಭೇದದ ಮೂಲ ಮಲಯ, 12 ಮೀ ಎತ್ತರ ಬೆಳೆಯುತ್ತದೆ. ಕಾಂಡ ಕಪ್ಪು; ಇದರ ಮೇಲುಭಾಗದಲ್ಲಿ ನಾರು ಹೆಣೆದುಕೊಂಡಿದ್ದು, ಇದರಿಂದ ಗರಿಗಳು ತೂರಿಕೊಂಡು ಹೊರಬಂದಿರುತ್ತದೆ. ಗರಿಗಳ ಬಣ್ಣ ಅತೀ ಕಪ್ಪು; ತಳಬಾಗದಲ್ಲಿ ಬಿಳಿಯ ನಯವಾದ ಧೂಳು ತುಂಬಿರುತ್ತದೆ. ಗಿಡ ಹೂ ಬಿಡಬೇಕಾದರೆ 10-12 ವರ್ಷಗಳು ಬೇಕು. ಹೂಗೊಂಚಲಲ್ಲಿ ಮೇಲುಭಾಗದಲ್ಲಿ ಗಂಡು ಹೂಗಳೂ ಕೆಳಭಾಗದಲ್ಲಿ ಹೆಣ್ಣು ಹೂಗಳೂ ಇರುತ್ತವೆ. ಗಂಡು ಹೂಗಳ ವಾಸನೆ ಮಧುರವಲ್ಲ, ಅನ್ಯಪರಾಗದಿಂದ ಗರ್ಭಧಾರಣೆ, ಕಾಯಿಗಳು ಗೊಂಚಲಾಗಿ ನೇತಾಡುತ್ತಿರುತ್ತ್ತವೆ. ಹಣ್ಣಾಗಲು ಸುಮಾರು 2-3 ವರ್ಷ ಬೇಕು. ಒಂದು ಮರದಲ್ಲಿ ಹಲವಾರು ಹೂಗೊಂಚಲು ಕಾಯಿ ಮತ್ತು ಹಣ್ಣುಗೊಂಚಲು ಇರುತ್ತವೆ. ಬಣ್ಣ ಕಂದು.
ಅರೆಂಗ ಎಂಗೆರಿ
ಪಾರ್‍ಪೋಸ್ ದ್ವೀಪದ ಮೂಲದ್ದು. ಅನೇಕ ವಿಧಗಳಲ್ಲಿ ಅರೆಂಗ ಪಿನೇಟ ಸಸ್ಯ ವನ್ನು ಹೋಲುತ್ತದೆ. ಗಿಡ ಸುಮಾರು 3 ಮೀ ಎತgಕ್ಕೆ ಬೆಳೆಯುತ್ತದೆ. ಎಲೆ ಗರಿಯ ರೂಪದ ಸಂಯುಕ್ತ ಪ್ರ. ಕಾಂಡದ ಪಕ್ಕದಲ್ಲಿ ಅನೇಕ ಮೋಸುಗಳು ಇದ್ದು ಗುಂಪಾಗಿ ಕಾಣುತ್ತವೆ. ಗರಿಯ ಉದ್ದ ಸುಮಾರು 1.3 ಮೀ. ಬೀಜಗಳಿಂದ ಮಾತ್ರ ವೃದ್ಧಿ ಮಾಡಬಹುದು. ಬೇಸಾಯ ಅಡಕೆ ತೆಂಗುಗಳಂತೆ.
ಉಲ್ಲೇಖಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಸಸ್ಯಗಳು
ಪ್ರೆಷರ್ ಕುಕಿಂಗ್
thumb|200px|ಒಂದು ಪ್ರೆಷರ್ ಕುಕರ್. ರೆಗ್ಯುಲೇಟರ್ ಮುಚ್ಚಳದ ಮೇಲಿನ ಹಿಡಿಯ ಮಗ್ಗುಲಲ್ಲಿರುವ ನಾಳದ ಮೇಲಿರುವ ಒಂದು ಭಾರವಾದ ವಸ್ತುವಾಗಿದೆ ಪ್ರೆಷರ್ ಕುಕಿಂಗ್ ಗಾಳಿ ಅಥವಾ ದ್ರವಗಳು ಒಂದು ನಿಗದಿಪಡಿಸಲಾದ ಒತ್ತಡಕ್ಕಿಂತ ಕಡಿಮೆಯಿದ್ದಾಗ ಬಿಡುಗಡೆ ಹೊಂದಲು ಅವಕಾಶ ಕೊಡದ ಒಂದು ಮುಚ್ಚಿದ ಪಾತ್ರೆಯಲ್ಲಿ ಬೇಯಿಸುವ ವಿಧಾನ. ಒತ್ತಡ ಹೆಚ್ಚಿದಂತೆ ನೀರಿನ ಕುದಿ ಬಿಂದುವು ಹೆಚ್ಚಾಗುವ ಕಾರಣ, ಕುಕರ್‌ನ ಒಳಗೆ ಶೇಖರಣೆಗೊಂಡ ಒತ್ತಡವು ಪಾತ್ರೆಯಲ್ಲಿನ ದ್ರವಕ್ಕೆ ಕುದಿಯುವ ಮೊದಲು ಹೆಚ್ಚಿನ ತಾಪಮಾನಕ್ಕೆ ಏರಲು ಅವಕಾಶ ನೀಡುತ್ತದೆ. ಪ್ರೆಷರ್ ಕುಕರ್‌ಗಳನ್ನು ಹಲವಾರು ಬೇರೆ ಹೆಸರುಗಳಿಂದ ನಿರ್ದೇಶಿಸಬಹುದು. ಆವಿ ಸಂಗ್ರಹಕ (ಸ್ಟೀಮ್ ಡೈಜೆಸ್ಟೆರ್) ಎಂದು ಕರೆಯಲಾದ ಮುಂಚಿನ ಒಂದು ಪ್ರೆಷರ್ ಕುಕರ್, ಡೆನಿಸ್ ಪಾಪ್ಯಾನ್ ಎಂಬ ಫ್ರಾನ್ಸ್‌ನ ಭೌತಶಾಸ್ತ್ರಜ್ಞನಿಂದ ೧೬೭೯ರಲ್ಲಿ ಆವಿಷ್ಕರಣಗೊಂಡಿತ್ತು.
ಬಾಹ್ಯ ಸಂಪರ್ಕಗಳು
ವರ್ಗ:ಬೇಯಿಸುವ ವಿಧಾನಗಳು
ಕರ್ನಾಟಕ ಹೈ ಕೋರ್ಟ್
ಕರ್ನಾಟಕ ಹೈ ಕೋರ್ಟ್ ಅಥವಾ ಕರ್ನಾಟಕ ಉಚ್ಚ ನ್ಯಾಯಲಯ, ಬೆಂಗಳೂರು,ಧಾರವಾಡ ಮತ್ತು ಗುಲ್ಬರ್ಗದಲ್ಲಿ ಇದು ಕಾರ್ಯ ನಿರ್ವಹಿಸುತ್ತದೆ.ಬೆಂಗಳೂರಿನಲ್ಲಿರುವ ಕಟ್ಟಡವನ್ನು  ೧೮೮೧ರಲ್ಲಿ ಕಟ್ಟಲಾಗಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ನ್ಯಾಯಾಂಗ ವ್ಯವಸ್ಥೆ
ಅಮರಾಂತ್
ಅಮರಾಂತ್ ಒಂದು ಜಾತಿಯ ಸಸ್ಯ ಪ್ರಬೇದ. ಇದರಲ್ಲಿ ಕಳೆ ಎಂದು ಗುರುತಿಸಲ್ಪಟ್ಟ ಸಸ್ಯಗಳು, ಬೆಳೆ ಎಂದು ಗುರುತಿಸಲ್ಪಟ್ಟ ಸಸ್ಯಗಳು ಹಾಗೂ ಅಲಂಕಾರಿಕ ಸಸ್ಯಗಳು ಸೇರಿವೆ.ಸುಮಾರು ೬೦ ಪ್ರಬೇದಗಳ ಸಸ್ಯಗಳು ಈ ಗುಂಪಿನಲ್ಲಿವೆ.ಉಷ್ಣ ಪ್ರದೇಶಗಳಲ್ಲಿ ಬೆಳೆಯುವ ಸಸ್ಯ. ಇದರ ಹೂವುಗಳು ಒಣಗಿದಾಗ ಕೂಡಾ ತನ್ನ ಬಣ್ಣ ಕಳೆದುಕೊಳ್ಳುವುದಿಲ್ಲ.ಇದರಲ್ಲಿ ಹಲವಾರು ಪ್ರಭೇದಗಳು ತರಕಾರಿಯಾಗಿ ಭಾರತ ಸೇರಿದಂತೆ ಕೆಲವು ದೇಶಗಳಲ್ಲಿ ಬಳಕೆಯಲ್ಲಿದೆ. Amaranthus cruentus, Amaranthus blitum, Amaranthus dubius, and Amaranthus tricolor ಈ ಪ್ರಬೇದಗಳು ಕರ್ನಾಟಕ (ದಂಟಿನ ಸೊಪ್ಪು),ಆಂಧ್ರ ಪ್ರದೇಶ,ಬಿಹಾರ,ಉತ್ತರಪ್ರದೇಶ,ತಮಿಳುನಾಡು ಹಾಗೂ ಕೇರಳಗಳಲ್ಲಿ ಬಳಕೆಯಲ್ಲಿದೆ. ವರ್ಗ:ಸಸ್ಯಗಳು ವರ್ಗ:ಅಲಂಕಾರಿಕ ಸಸ್ಯಗಳು Amaránt
ಕೆ.ಟಿ.ರಾಠೋಡ
ಕೆ.ಟಿ.ರಾಠೋಡ(ಕುಬಾಸಿಂಗ ತಾರಾಸಿಂಗ ರಾಠೋಡ)ರು ವಿಧಾನ ಸಭೆಯ ಮಾಜಿ ಸದಸ್ಯರು, ಸಚಿವರು ಹಾಗೂ ರಾಜಕೀಯ ಧುರೀಣರು. ವಿಧಾನ ಪರಿಷತ್ ಸದಸ್ಯರಾದ ಪ್ರಕಾಶ ರಾಠೋಡರು ಇವರ ಪುತ್ರರು.
ಜನನ
ಕೆ.ಟಿ.ರಾಠೋಡರು ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನ ಬೇನಾಳ ಗ್ರಾಮದಲ್ಲಿ ಜನಿಸಿದರು.
ಬಂಜಾರಾ ಸಮಾಜ
ದೇವರಾಜ ಅರಸುರವರ ಬೆಂಬಲದೊಂದಿಗೆ ಕೆ.ಟಿ. ರಾಠೋಡರು ಬಂಜಾರಾ ಸಮಾಜಕ್ಕೆ ೧೯೭೦ರಲ್ಲಿ ಎಸ್‌ಸಿ ಮೀಸಲಾತಿ ಕಲ್ಪಿಸಲು ಕಾರಣೀಭೂತರಾದರು.
ನಿಧನ
ಕೆ.ಟಿ.ರಾಠೋಡರು 1993ರಲ್ಲಿ ಪರ್ಶಾವಾಯಿನಿಂದ ನಿಧನರಾದರು.
ಉಲ್ಲೇಖಗಳು
ವರ್ಗ:ರಾಜಕಾರಣಿಗಳು ವರ್ಗ:ರಾಜಕೀಯ ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರು
ಚರಣ್ ರಾಜ್
ಚರಣ್ ರಾಜ್ ಚಲನಚಿತ್ರ ನಟ, ನಿರ್ದೇಶಕ, ಸಂಗೀತ ನಿರ್ದೇಶಕ, ಚಲನಚಿತ್ರ ನಿರ್ಮಾಪಕ ಮತ್ತು ಬರಹಗಾರರಾಗಿದ್ದಾರೆ.. ಇವರು ಮೂಲತಃ ಕನ್ನಡ ಭಾಷೆಯ ಚಿತ್ರ ನಟರಾದರೂ,ತಮಿಳು ಮತ್ತು ಮಳಯಾಳಂ ಭಾಷೆಯ ಚಿತ್ರಗಳಲ್ಲೂ ಸಕ್ರಿಯರಾಗಿದ್ದಾರೆ.ಚರಣ್ ರಾಜ್ ಜೆಂಟಲ್ಮ್ಯಾನ್, ಪ್ರತಿಘಟನ, ಇಂದ್ರುಡು ಚಂದ್ರುಡು ಮತ್ತು ಕಾರ್ತವ್ಯಮ್ ಮುಂತಾದ ಚಿತ್ರಗಳಲ್ಲಿ ಅಭಿನಯಕ್ಕಾಗಿ ಹೆಸರುವಾಸಿಯಾಗಿದ್ದಾರೆ.ಅವರು ರಜನೀಕಾಂತ್ ಅಭಿನಯದ  ಫೂಲ್ ಬನೆ ಅಂಗಾರೇ ,ವೀರ,ಧರ್ಮ ಡೋರಾಯ್ ಮತ್ತು ಬಾಷಾ ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ   ಅವರು ಕನ್ನಡ ಚಲನಚಿತ್ರಗಳಲ್ಲಿ ನಾಯಕನಾಗಿ ಪ್ರಥಮ ಬಾರಿಗೆ ಅಭಿನಯಿಸಿದರುಸಿದ್ದಲಿಂಗಯ್ಯನವರು ಇವರನ್ನು ಮೊದಲ ಬಾರಿಗೆ ನಟಿಸಲು ಅವಕಾಶ ಕಲ್ಪಿಸಿದರು.
ಉಲ್ಲೇಖಗಳು
ವರ್ಗ:ಚುಟುಕು ಪುಟಗಳು - ಚಲನಚಿತ್ರ ವರ್ಗ:ಚಲನಚಿತ್ರ ನಟರು ವರ್ಗ:ನಿರ್ಮಾಪಕರು
REVA ಇಲೆಕ್ಟ್ರಿಕ್‌ ಕಾರ್‌ ಕಂಪನಿ
ಹಿಂದೆ REVA ಇಲೆಕ್ಟ್ರಿಕ್‌ ಕಾರ್‌ ಕಂಪನಿ ಎಂಬುದಾಗಿ ಕರೆಯಲ್ಪಡುತ್ತಿದ್ದ ಮಹೀಂದ್ರ ರೇವಾ ಇಲೆಕ್ಟ್ರಿಕ್‌ ವೆಹಿಕಲ್ಸ್‌ ಪ್ರೈವೇಟ್‌ ಲಿಮಿಟೆಡ್‌, ಬೆಂಗಳೂರು ಮೂಲದ ಒಂದು ಭಾರತೀಯ ಕಂಪನಿಯಾಗಿದ್ದು, ವಿದ್ಯುತ್‌ ಚಾಲಿತ ವಾಹನಗಳನ್ನು ಅದು ವಿನ್ಯಾಸಗೊಳಿಸುತ್ತಿದೆ ಮತ್ತು ತಯಾರಿಸುತ್ತಿದೆ. ವಿಶ್ವದ ಅತ್ಯುತ್ತಮ ಮಾರಾಟವಾಗುತ್ತಿರುವ ವಿದ್ಯುತ್‌ ಚಾಲಿತ ವಾಹನ ಎನಿಸಿಕೊಂಡಿರುವ REVAi ಕಾರಿನ ತಯಾರಿಕೆಗೆ ಸಂಬಂಧಿಸಿದಂತೆ ಇದು ಪ್ರಧಾನವಾಗಿ ಗಮನ ಸೆಳೆದಿದೆ.
ಕಂಪನಿಯ ರಚನೆ
REVA ಇಲೆಕ್ಟ್ರಿಕ್‌ ಕಾರ್‌ ಕಂಪನಿಯು ಭಾರತದ ಮೈನಿ ಗ್ರೂಪ್‌ ಹಾಗೂ ಕ್ಯಾಲಿಫೋರ್ನಿಯಾದ AEV LLC ನಡುವಿನ ಒಂದು ಜಂಟಿ ಉದ್ಯಮವಾಗಿದೆ; ಅಷ್ಟೇ ಅಲ್ಲ, ಗ್ಲೋಬಲ್‌ ಎನ್ವಿರಾನ್ಮೆಂಟ್‌ ಫಂಡ್‌ ಮತ್ತು ಡ್ರೇಪರ್‌ ಫಿಷರ್‌ ಜುರ್ವೆಸ್ಟನ್ ಎಂಬ USನ ಅಗ್ರಗಣ್ಯ ಹೂಡಿಕೆದಾರರ ಆಸರೆಯೂ ಈ ಉದ್ಯಮಕ್ಕೆ ದೊರಕಿದೆ.
REVA ಮತ್ತು REVAi
REVAi ಕಾರಿನ ಎರಡು ಆವೃತ್ತಿಗಳನ್ನು RECC ಪ್ರಸಕ್ತವಾಗಿ ತಯಾರಿಸುತ್ತಿದೆ. REVAi ಕಾರು ನಗರ ಪ್ರದೇಶದಲ್ಲಿ ಬಳಕೆಯಲ್ಲಿರುವ ವಿದ್ಯುತ್‌ ಚಾಲಿತ ಪುಟ್ಟ-ಕಾರಾಗಿದ್ದು, ಇಬ್ಬರು ವಯಸ್ಕರು ಮತ್ತು ಇಬ್ಬರು ಮಕ್ಕಳು ಅದರಲ್ಲಿ ಆಸೀನರಾಗಬಹುದಾಗಿದೆ: REVA ಕಾರು ಭಾರತದಲ್ಲಿ ೨೦೦೧ರಿಂದಲೂ ಮತ್ತು UKಯಲ್ಲಿ ೨೦೦೩ರಿಂದಲೂ ಮಾರಾಟವಾಗುತ್ತಿದೆ. ಇದು ಈಗ ಇತರ ಅನೇಕ ದೇಶಗಳಲ್ಲಿಯೂ ಲಭ್ಯವಿದೆ. ೨೦೦೫ರಲ್ಲಿ REVA-NXG ಎಂಬ ಮಾದರಿಯನ್ನೂ RECC ನಿರ್ಮಿಸಿತು. ಹಿಂಬದಿಯ ಆಸನಗಳಿಲ್ಲದೆ ಎರಡು-ಆಸನಗಳನ್ನಷ್ಟೇ ಹೊಂದಿರುವ, ತೆರೆದ ವಿನ್ಯಾಸದ ಪರಿಕಲ್ಪನೆಯ ಈ ಕಾರು, ಪ್ರತಿ ವಿದ್ಯುತ್‌ ಪೂರಣಕ್ಕೆ 200 kmನಷ್ಟಿರುವ ಒಂದು ನಾಮಮಾತ್ರದ ವ್ಯಾಪ್ತಿಯನ್ನು ಹಾಗೂ 120 km/hನಷ್ಟಿರುವ ಒಂದು ಉನ್ನತ ವೇಗವನ್ನು ಹೊಂದಿತ್ತು. ೨೦೦೯ರ ವರ್ಷಾಂತ್ಯದೊಳಗಾಗಿ, ಸಾಕಷ್ಟು ಸ್ಥಳಾವಕಾಶವಿರುವ ನಾಲ್ಕು-ಆಸನದ ಕಾರು ಮಾದರಿಯೊಂದನ್ನು ಬಿಡುಗಡೆಮಾಡಲು ಅದು ಯೋಜಿಸುತ್ತಿತ್ತು. FERI ಎಂದು ಕರೆಯಲ್ಪಡುವ ಒಂದು ಗಾಲ್ಫ್‌‌ ಗಾಡಿಯನ್ನೂ ಸಹ RECC ತಯಾರಿಸುತ್ತದೆ.
ರೇವಾ NXR
೨೦೦೯ರ ಫ್ರಾಂಕ್‌‌ಫರ್ಟ್‌ ಮೋಟಾರು ವಾಹನ ಪ್ರದರ್ಶನದಲ್ಲಿ NXR ಎಂದು ಕರೆಯಲ್ಪಡುವ, M೧ ವರ್ಗದ ಒಂದು ಹೊಸ ವಾಹನವು ಅನಾವರಣಗೊಂಡಿತು. ಇದರ ರಫ್ತು ಉತ್ಪಾದನೆಯನ್ನು ೨೦೧೦ರ ದ್ವಿತೀಯ ತ್ರೈಮಾಸಿಕಕ್ಕೆ ನಿಗದಿಪಡಿಸಲಾಗಿದೆ. ಸೀಸದ-ಆಮ್ಲದ ಬ್ಯಾಟರಿಗಳು ಅಥವಾ ಲಿಥಿಯಂ-ಅಯಾನು ಬ್ಯಾಟರಿಗಳೊಂದಿಗೆ NXR ಮಾದರಿಯು ಲಭ್ಯವಾಗಲಿದೆ. ಸುಪರಿಚಿತ ಭಾರತೀಯ ಕಾರು ವಿನ್ಯಾಸಕಾರನಾದ ದಿಲೀಪ್‌ ಛಾಬ್ರಿಯಾ ಎಂಬಾತ ಇದರ ಶೈಲಿರಚನೆಗೆ ಹೊಣೆಗಾರನಾಗಿದ್ದಾನೆ. ವ್ಯಾಪ್ತಿ, ವೇಗ, ಸುರಕ್ಷತೆ ಮತ್ತು ಒಳಾಂಗಣದ ನಿಷ್ಕೃಷ್ಟ ನಿರೂಪಣೆಗಳು ಇವೆಲ್ಲವೂ ಸಹ ಬ್ಯಾಟರಿ ವಿದ್ಯುತ್‌ ಚಾಲಿತ ವಾಹನಗಳ ಹೊಸ ಪೀಳಿಗೆಯೊಂದರ ಶ್ರೇಣಿಗಳ ಉದಕ್ಕೂ ನೆಲೆಯನ್ನು ಕಂಡುಕೊಂಡಿವೆ. ಯುರೋಪ್‌ನಲ್ಲಿ, NCAP ಅಪ್ಪಳಿಸುವಿಕೆ ಪರೀಕ್ಷೆಯ ಕಟ್ಟುಪಾಡುಗಳ ಅಡಿಯಲ್ಲಿ ಕಾರು ಬರುತ್ತದೆ. IC (ಅಂತರ-ನಗರ) ಮಾದರಿಯು 104 km/hನಷ್ಟಿರುವ ಒಂದು ಉನ್ನತ ವೇಗ ಮತ್ತು 160 kmನಷ್ಟಿರುವ ಒಂದು ವ್ಯಾಪ್ತಿಯನ್ನು ಹೊಂದಿದೆ. ಹಿಂದಿನ REVA ಕ್ವಾಡ್ರಾಸೈಕಲ್‌ ಮಾದರಿಗೆ ಹೋಲಿಸಿದಾಗ ಇದರ ಒಳಾಂಗಣವು ಬಹಳಷ್ಟು ಉನ್ನತ ದರ್ಜೆಯಿಂದ ಕೂಡಿದೆ ಮತ್ತು ಹಿಂಬದಿಯ ಆಸನಗಳು ಈಗ ೨ ವಯಸ್ಕರಿಗೆ ಅನುಕೂಲಕರವಾಗಿ ಸ್ಥಳಾವಕಾಶ ನೀಡಬಲ್ಲವಾಗಿವೆ. NXR ಮಾದರಿಯು ಕೆಲವೊಂದು ಅಸಾಮಾನ್ಯವಾದ ಲಕ್ಷಣಗಳನ್ನು ಹೊಂದಿದ್ದು, ಇದರ REVive ಬ್ಯಾಟರಿ ವಿದ್ಯುತ್‌ ಪೂರಣದ ವ್ಯವಸ್ಥೆಯು ಅವುಗಳಲ್ಲೊಂದಾಗಿದೆ. ಕಾರಿನ ಮೇಲಿರುವ ಶಕ್ತಿ ನಿರ್ವಹಣಾ ವ್ಯವಸ್ಥೆಗೆ ಒದಗಿಸಲಾಗಿರುವ ಟೆಲಿಮ್ಯಾಟಿಕ್ ದೂರಸ್ಥ ಸಂಪರ್ಕವು, ಬರಿದಾಗುತ್ತಿರುವ ಬ್ಯಾಟರಿಯೊಂದರ ಕುರಿತು ಮನವಿಯ ಮೇರೆಗೆ ವಿಶ್ಲೇಷಿಸಲು REVAಗೆ ಅನುವು ಮಾಡಿಕೊಡುತ್ತದೆ. REVAದ ಬೆಂಬಲ ಕೇಂದ್ರವು ಕೆಲವೇ ಸೆಕೆಂಡುಗಳಲ್ಲಿ ಬ್ಯಾಟರಿಯ ಸ್ಥಿತಿಗತಿಯನ್ನು ಪ್ರತ್ಯೇಕವಾಗಿ ನಿರ್ಣಯಿಸುವ ಸಾಮರ್ಥ್ಯವನ್ನು ಹೊಂದಿರುತ್ತದೆ ಹಾಗೂ ಉಳಿದಿರುವ ವಿದ್ಯುತ್‌ ಪೂರಣಕ್ಕೆ ಸಂಪರ್ಕವನ್ನು ಕಲ್ಪಿಸಲು ಅವಕಾಶ ಮಾಡಿಕೊಡುತ್ತದೆ. ಇದು ಕಾರ್ಯತಃ ಒಂದು ಮೀಸಲು (ಬ್ಯಾಕ್‌-ಅಪ್‌) ಬ್ಯಾಟರಿಯ ರೀತಿಯಲ್ಲಿ ಕಾರ್ಯನಿರ್ವಹಿಸುವುದರ ಜೊತೆಗೇ, ಬರಿದಾಗುವಿಕೆಯ ಕಾರಣದಿಂದಾಗಿ ವಿದ್ಯುತ್‌ ಸಂಪುಟಕ್ಕೆ ಒದಗುವ ಹಾನಿಯ ಅಪಾಯವನ್ನೂ ತಗ್ಗಿಸುತ್ತದೆ.
REVA NXG
ಫ್ರಾಂಕ್‌‌ಫರ್ಟ್‌ ಮೋಟಾರು ವಾಹನ ಪ್ರದರ್ಶನದಲ್ಲಿ NXG ಎಂದು ಸುಪರಿಚಿತವಾಗಿರುವ ಪ್ರದರ್ಶನ ಕಾರೊಂದು ಅನಾವರಣಗೊಂಡಿತು. ಇದರ ಉತ್ಪಾದನೆಯನ್ನು ೨೦೧೨ರ ವೇಳೆಗೆ ನಿಗದಿಪಡಿಸಲಾಗಿದೆ. REVAದ ಪೇಟೆಂಟು ಪಡೆದ ಡ್ರೈವ್‌-ಟ್ರೇನ್‌ ತಂತ್ರಜ್ಞಾನ ಮತ್ತು REVive ವ್ಯವಸ್ಥೆಯನ್ನೂ ಸಹ NXG ಮಾದರಿಯು ಒಳಗೊಳ್ಳಲಿದೆ. ಎರಡು-ಆಸನವನ್ನು ಹೊಂದಿರುವ ಈ ಕ್ರೀಡಾ ಕಾರು, ತನ್ನ ಕಾರ್ಯಕ್ಷಮತೆ ಮತ್ತು ವೇಗದಿಂದಾಗಿ ಪ್ರತ್ಯೇಕವಾಗಿ ತನ್ನದೇ ಆದ ಸ್ಥಾನವನ್ನು ಕಂಡುಕೊಳ್ಳಲಿದೆ ಎಂದು ನಿರೀಕ್ಷಿಸಲಾಗಿದೆ.
ಭವಿಷ್ಯ
ಬೆಂಗಳೂರಿನಲ್ಲಿನ ೩೦,೦೦೦ದಷ್ಟು ಸಾಮರ್ಥ್ಯದ ಒಂದು ಹೊಸ ಜೋಡಣಾ ಘಟಕವು ಸಮಾಪ್ತಿಯ ಹಂತವನ್ನು ತಲುಪಿದೆ. ಬ್ಯಾಟರಿ ವಿದ್ಯುತ್‌ ಚಾಲಿತ ವಾಹನಗಳ ಜೋಡಣೆಗೆ ವಿಶೇಷವಾಗಿ ಸಮರ್ಪಿಸಿಕೊಂಡಿರುವ ಘಟಕವೊಂದಕ್ಕೆ ಸಂಬಂಧಿಸಿದಂತೆ ಹೇಳುವುದಾದರೆ, ಇದು ಪ್ರಸಕ್ತವಾಗಿ ವಿಶ್ವದ ಅತಿದೊಡ್ಡ ಕಾರ್ಯಾತ್ಮಕ ಉದಾಹರಣೆ ಎನಿಸಿಕೊಂಡಿದೆ. ಸಮಗ್ರ ಕಟ್ಟಡವು LEED (ಲೀಡರ್‌‌ಷಿಪ್‌ ಇನ್‌ ಎನರ್ಜಿ ಅಂಡ್‌ ಎನ್ವಿರಾನ್ಮೆಂಟಲ್‌ ಡಿಸೈನ್‌) ಮಾನ್ಯತೆಯನ್ನು ಪಡೆದಿದ್ದು, ಮೋಟಾರು ವಾಹನಗಳಿಗೆ ಸಂಬಂಧಿಸಿದ ಪ್ರಪಂಚದಲ್ಲಿ ಕೊಳೆಯಿಂದ ಧೂಳಿನವರೆಗಿನ ಅತಿ ಕಡಿಮೆ ಮಟ್ಟದ ಇಂಗಾಲದ ಹೆಜ್ಜೆಗುರುತುಗಳ ಪೈಕಿ ಒಂದೆಂದು ಕಂಪನಿಯು ಹೆಮ್ಮೆಪಡುವುದಕ್ಕೆ ಇದು ತನ್ಮೂಲಕ ಅವಕಾಶ ಕಲ್ಪಿಸಿದೆ ಎನ್ನಬಹುದು. ವಿದ್ಯುತ್‌ ಚಾಲಿತ ವಾಹನಗಳನ್ನು ಭಾರತೀಯ ಮಾರುಕಟ್ಟೆಗೆ ತರುವ ಉದ್ದೇಶದಿಂದ, RECC ಮತ್ತು ಜನರಲ್‌ ಮೋಟಾರ್ಸ್‌ ಇಂಡಿಯಾ ಕಂಪನಿಗಳು ೨೦೦೯ರ ಸೆಪ್ಟೆಂಬರ್‌ ೨೪ರಂದು ಒಂದು ಸಹಯೋಗದ ಪಾಲುದಾರಿಕೆಯನ್ನು ಪ್ರಕಟಿಸಿದವು. ಆದಾಗ್ಯೂ, ಮಹೀಂದ್ರಾ & ಮಹೀಂದ್ರಾ ಲಿಮಿಟೆಡ್‌ ಕಂಪನಿಯಿಂದ REVA ಖರೀದಿಸಲ್ಪಟ್ಟ ಕಾರಣದಿಂದಾಗಿ ಈ ಯೋಜನೆಯನ್ನು ನಂತರದಲ್ಲಿ ರದ್ದುಪಡಿಸಲಾಯಿತು. NXR ಮಾದರಿಯನ್ನು ತಯಾರಿಸುವುದಕ್ಕಾಗಿ ನ್ಯೂಯಾರ್ಕ್‌ನ ಉತ್ತರಭಾಗದಲ್ಲಿ ಒಂದು ತಯಾರಿಕಾ ನೆಲೆಯನ್ನು ಸ್ಥಾಪಿಸುವ ಉದ್ದೇಶದೊಂದಿಗೆ RECC ಕಂಪನಿಯು ಬೊನ್ನಾನ್‌ ಆಟೊಮೋಟಿವ್‌ ಜೊತೆಗೆ ಕೈಜೋಡಿಸುತ್ತಿದೆ.
ಮಹೀಂದ್ರಾಗೆ ಮಾಡಲಾದ ಹೂಡಿಕೆ ಪಾಲಿನ ಮಾರಾಟ
೨೦೧೦ರ ಮೇ ತಿಂಗಳ ೨೬ರಂದು, ಭಾರತದ ಕ್ರೀಡಾ ಬಳಕೆಯ ವಾಹನಗಳು ಮತ್ತು ಟ್ರಾಕ್ಟರ್‌‌ಗಳ ವಲಯದ ಅತಿದೊಡ್ಡ ತಯಾರಕನಾದ ಮಹೀಂದ್ರಾ & ಮಹೀಂದ್ರಾ ಕಂಪನಿಯು ರೇವಾದಲ್ಲಿನ ೫೫.೨%ನಷ್ಟು ಹತೋಟಿಯ ಹೂಡಿಕಾ ಪಾಲನ್ನು ತಾನು ಖರೀದಿಸುತ್ತಿರುವುದಾಗಿ ಪ್ರಕಟಿಸಿತು. ಸದರಿ ವ್ಯವಹಾರವನ್ನು ಅನುಸರಿಸಿಕೊಂಡು, ಬೆಂಗಳೂರು-ಮೂಲದ ಈ ಕಂಪನಿಯು ಮಹೀಂದ್ರಾ ರೇವಾ ಇಲೆಕ್ಟ್ರಿಕ್‌ ವೆಹಿಕಲ್‌ ಕಂಪನಿ ಲಿಮಿಟೆಡ್‌ ಎಂಬುದಾಗಿ ಮರುನಾಮಕರಣಗೊಳ್ಳಲಿದ್ದು, ಮಹೀಂದ್ರಾ ಕಂಪನಿಯ ಮೋಟಾರು ವಾಹನಗಳಿಗೆ ಸಂಬಂಧಿಸಿದ ವ್ಯವಹಾರ ವಿಭಾಗದ ಅಧ್ಯಕ್ಷನಾದ ಪವನ್‌ ಗೋಯೆಂಕಾ ಹೊಸ ಕಂಪನಿಯ ಸಭಾಪತಿಯ ಸ್ಥಾನವನ್ನು ಅಲಂಕರಿಸಲಿದ್ದಾನೆ. ಈ ವ್ಯವಹಾರದಿಂದಾಗಿ ಇ-ಸ್ಪಾರ್ಕ್‌ ವಾಹನದ ಉತ್ಪಾದನೆಗೆ ಸಂಬಂಧಿಸಿದಂತೆ GM ಕಂಪನಿಯೊಂದಿಗಿನ ರೇವಾದ ಒಪ್ಪಂದಗಳು ಕೈಗೂಡುವುದು ಅನಿಶ್ಚಿತವಾಗಿವೆ. ಉದ್ಯಮ ಪರಿಣಿತರ ಅಭಿಪ್ರಾಯದ ಅನುಸಾರ, ರೇವಾದ ಉದ್ದಿಮೆ ಮೌಲ್ಯವು ಸರಿಸುಮಾರಾಗಿ ೫೦೦ ಕೋಟಿ ರೂಪಾಯಿಗಳಷ್ಟಿದ್ದು, ಸ್ಥೂಲವಾಗಿ ಇದು ೧೧೦ ದಶಲಕ್ಷ US ಡಾಲರುಗಳಿಗೆ ಸಮನಾಗಿದೆ.
ಬಾಹ್ಯ ಕೊಂಡಿಗಳು
commons:Category:Reva vehicles
ವರ್ಗ:ವಿದ್ಯುಚ್ಚಾಲಿತ ವಾಹನಗಳು ವರ್ಗ:ಭಾರತದ ಮೋಟಾರು ವಾಹನ ತಯಾರಕರು ವರ್ಗ:ಬ್ಯಾಟರಿ ವಿದ್ಯುತ್‌ ಚಾಲಿತ ವಾಹನದ ತಯಾರಕರು
ಅಮಿತಾಭ್ ಬಚ್ಚನ್
ಅಮಿತಾಭ್ ಬಚ್ಚನ್ (अमिताभ बच्चन,, ಅಕ್ಟೋಬರ್ 11, 1942ರಂದು ಅಮಿತಾಭ್ ಹರಿವಂಶ್‌ ಬಚ್ಚನ್ ಜನನ), ಭಾರತದ ಒಬ್ಬ ಚಲನಚಿತ್ರ ನಟ. ಅವರನ್ನು ಬಿಗ್ B ಮತ್ತು ಷಹೇನ್‌ಷಾ ಎಂದೂ ಕರೆಯಲಾಗುತ್ತಿದೆ. 1970ರ ದಶಕದಲ್ಲಿ ಆರಂಭದಲ್ಲಿ "ಆಂಗ್ರಿ ಯಂಗ್ ಮ್ಯಾನ್" ಇಮೇಜ್‌ನೊಂದಿಗೆ ಅಮಿತಾಭ್ ಬಚ್ಚನ್ ಬಾಲಿವುಡ್ ಚಲನಚಿತ್ರದಲ್ಲಿ ಮೊದಲು ಜನಪ್ರಿಯತೆಗೆ ಬಂದರು, ಆ ಬಳಿಕ ಅವರು ಭಾರತೀಯ ಚಲನಚಿತ್ರ ಇತಿಹಾಸದ ಅತ್ಯಂತ ಪ್ರಮುಖ ವ್ಯಕ್ತಿಗಳಲ್ಲಿ ಒಬ್ಬರಾದರು. ಬಚ್ಚನ್ ತಮ್ಮ ಚಲನಚಿತ್ರ ವೃತ್ತಿ ಜೀವನದಲ್ಲಿ ಮೂರು ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳು ಮತ್ತು ಹನ್ನೆರಡು ಫಿಲ್ಮ್‌ಫೇರ್ ಪ್ರಶಸ್ತಿಗಳು ಸೇರಿದಂತೆ ಅನೇಕ ಪ್ರಮುಖ ಪ್ರಶಸ್ತಿಗಳನ್ನು ಪಡೆದಿದ್ದಾರೆ. ಅತಿ ಹೆಚ್ಚು ಬಾರಿ ಫಿಲ್ಮ್‌ಫೇರ್ ಅತ್ಯುತ್ತಮ ನಟ ಪ್ರಶಸ್ತಿಗೆ ನಾಮಕರಣಗೊಂಡ ದಾಖಲೆ ಕೂಡ ಅವರ ಹೆಸರಲ್ಲಿದೆ. ಬಚ್ಚನ್ ಅವರು ನಟನೆ ಮಾತ್ರವಲ್ಲದೆ, ಹಿನ್ನೆಲೆ ಗಾಯಕರಾಗಿ, ಚಿತ್ರ ನಿರ್ಮಾಪಕರಾಗಿ ಮತ್ತು ಟಿವಿ ನಿರೂಪಕರಾಗಿಯೂ ಕೆಲಸ ಮಾಡಿದ್ದಾರೆ, ಮತ್ತು 1984ರಿಂದ 1987ರವರೆಗಿನ ಅವಧಿಗೆ ಭಾರತದ ಸಂಸತ್‌‌ ಸದಸ್ಯರಾಗಿ ಬಚ್ಚನ್ ಆಯ್ಕೆಯಾಗಿದ್ದರು. ನಟಿ ಜಯಾ ಭಾದುರಿ ಅವರನ್ನು ಬಚ್ಚನ್ ವಿವಾಹವಾಗಿದ್ದಾರೆ. ಬಚ್ಚನ್ ದಂಪತಿಗಳಿಗೆ ಶ್ವೇತಾ ನಂದಾ ಮತ್ತು ಅಭಿಷೇಕ್ ಬಚ್ಚನ್ ಎಂಬ ಇಬ್ಬರು ಮಕ್ಕಳಿದ್ದಾರೆ. ಅಭಿಷೇಕ್ ನಟನಾಗಿದ್ದು, ನಟಿ ಐಶ್ವರ್ಯಾ ರೈಯನ್ನು ವಿವಾಹವಾಗಿದ್ದಾರೆ.
ಆರಂಭಿಕ ಜೀವನ
ಉತ್ತರ ಪ್ರದೇಶದ ಅಲಹಾಬಾದ್‌ನಲ್ಲಿ ಜನಿಸಿದ ಅಮಿತಾಭ್ ಬಚ್ಚನ್, ಮೂಲತಃ ಹಿಂದೂ-ಸಿಖ್ ಮನೆತನಕ್ಕೆ ಸೇರಿದವರು. ಅವರ ತಂದೆ, Dr.ಹರಿವಂಶ್‌ ರಾಯ್ ಬಚ್ಚನ್‌ ಹಿಂದಿಯ ಪ್ರಖ್ಯಾತ ಕವಿಯಾದರೆ, ತಾಯಿ ತೇಜಿ ಬಚ್ಚನ್ ಫೈಸಲಾಬಾದ್‌ನ(ಈಗ ಪಾಕಿಸ್ತಾನದಲ್ಲಿದೆ) ಸಿಖ್-ಪಂಜಾಬಿ ಕುಟುಂಬಕ್ಕೆ ಸೇರಿದವರು. ಭಾರತದ ಸ್ವಾತಂತ್ರ್ಯ ಹೋರಾಟದ ವೇಳೆ ಪ್ರಸಿದ್ಧವಾಗಿದ್ದ ಇನ್‌ಖಿಲಾಬ್ ಜಿಂದಾಬಾದ್ ಎಂಬ ಘೋಷಣೆಯಿಂದ ಸ್ಫೂರ್ತಿಗೊಂಡು ಬಚ್ಚನ್‌ಗೆ ಆರಂಭದಲ್ಲಿ ಇನ್‌ಖಿಲಾಬ್ ಎಂದು ಹೆಸರಿಡಲಾಗಿತ್ತು, ಆ ನಂತರ ಅಮಿತಾಭ್ ಎಂದು ಮರು ನಾಮಕರಣ ಮಾಡಲಾಯಿತು, ಅಂದರೆ "ನಂದಾದೀಪ" ಎಂಬರ್ಥ. ಬಚ್ಚನ್ ಮನೆತನದ ಹೆಸರು ಶ್ರೀವಾಸ್ತವ ಎಂದಿದ್ದರೂ, ಅವರ ತಂದೆ ಬಚ್ಚನ್ ಹೆಸರನ್ನು ಆರಿಸಿಕೊಂಡು, ಆ ಹೆಸರಿನಲ್ಲೇ ತಮ್ಮ ಎಲ್ಲ ಪುಸ್ತಕಗಳನ್ನು ಪ್ರಕಟಿಸಿದ್ದಾರೆ. ಅಮಿತಾಭ್ ತಮ್ಮ ಕೊನೆಯ ಹೆಸರಿನ ಮೂಲಕ ಚಿತ್ರರಂಗ ಪ್ರವೇಶಿಸಿದರು, ಅಲ್ಲದೆ ಸಾರ್ವಜನಿಕ ಉದ್ದೇಶಗಳಿಗಾಗಿ ಅವರ ಕುಟುಂಬದ ಎಲ್ಲ ಸದಸ್ಯರು ಬಚ್ಚನ್ ಎಂದೇ ಕರೆಸಿಕೊಂಡಿದ್ದಾರೆ. ಹರಿವಂಶ್‌ ರಾಯ್ ಬಚ್ಚನ್‌ರವರ ಇಬ್ಬರು ಪುತ್ರರ ಪೈಕಿ ಅಮಿತಾಭ್ ಹಿರಿಯರು, ಅಜಿತಾಭ್ ಎರಡನೆಯವರು. ಬಚ್ಚನ್ ತಾಯಿಗೆ ರಂಗಭೂಮಿಯಲ್ಲಿ ಅತೀವ ಆಸಕ್ತಿಯಿತ್ತು, ಮತ್ತು ಚಲನಚಿತ್ರದಲ್ಲಿ ನಟಿಸಲು ಅವಕಾಶ ಕೂಡ ದೊರೆತಿತ್ತು, ಆದರೆ ಚಲನಚಿತ್ರಕ್ಕೆ ಸೇರದೆ ಅವರು ಗೃಹಿಣಿಯಾಗಿಯೇ ಉಳಿದರು. ಅಮಿತಾಭ್ ಚಿತ್ರ ವೃತ್ತಿ ಜೀವನವನ್ನು ಆರಿಸಿಕೊಳ್ಳುವಲ್ಲಿ ಅವರ ತಾಯಿಯ ಪ್ರಭಾವವೂ ಇತ್ತು, ಏಕೆಂದರೆ ತಮ್ಮ ಪುತ್ರ ಕೇಂದ್ರ ಬಿಂದುವಾಗಬೇಕೆಂದು ಅವರು ಆಶಿಸಿದ್ದರು. ತಮ್ಮ ಆರಂಭದ ಶಿಕ್ಷಣವನ್ನು ಅಲಹಾಬಾದ್‌ನ ಜ್ಞಾನ ಪ್ರಬೋಧಿನಿ ಮತ್ತು ಬಾಲಕ ಪ್ರೌಢ ಶಾಲೆ (BHS) ಮುಗಿಸಿದ ಅಮಿತಾಭ್, ಕಲೆಯನ್ನು ಪ್ರಮುಖ ವಿಷಯವನ್ನಾಗಿ ತೆಗೆದುಕೊಂಡು ನೈನಿತಾಲ್‌ನ ಶೇರ್‌ವುಡ್ ಕಾಲೇಜಿನಲ್ಲಿ ಓದಿದರು. ಬಳಿಕ ಪದವಿ ಶಿಕ್ಷಣಕ್ಕಾಗಿ ದೆಹಲಿ ವಿಶ್ವವಿದ್ಯಾಲಯದ ಕಿರೊರಿ ಮಾಲ್ ಕಾಲೇಜ್‌ಗೆ ತೆರಳಿ, ಬ್ಯಾಚಲರ್ ಆಫ್ ಸೈನ್ಸ್ ಪದವಿ ಪಡೆದರು. ಕಲ್ಕತ್ತಾ(ಈಗ ಕೊಲ್ಕತಾ) ಮೂಲದ ಬರ್ಡ್ ಅಂಡ್ ಕೊ. ಸಂಸ್ಥೆಗೆ ಸೇರಿದ ವಾಣಿಜ್ಯ ಹಡಗಿನ ಸರಕುಸಾಗಾಣೆ ದಲ್ಲಾಳಿಯಾಗಿದ್ದ ಬಚ್ಚನ್, ತಮ್ಮ ಇಪ್ಪತ್ತನೇ ವಯಸ್ಸಿನಲ್ಲಿ ಅಭಿನಯ ವೃತ್ತಿಯನ್ನು ಮುಂದುವರಿಸುವ ಸಲುವಾಗಿ ಉದ್ಯೋಗಕ್ಕೆ ತಿಲಾಂಜಲಿಯಿತ್ತರು.
ಆರಂಭಿಕ ಕೆಲಸ-ಕಾರ್ಯಗಳು 1969-1972
ಸಾತ್ ಹಿಂದೂಸ್ತಾನಿ ಚಿತ್ರದ ಏಳು ಮಂದಿ ನಾಯಕರ ಪೈಕಿ ಒಬ್ಬರಾಗಿ ಬಚ್ಚನ್ 1969ರಲ್ಲಿ ಚಿತ್ರರಂಗ ಪ್ರವೇಶಿಸಿದರು. ಈ ಚಿತ್ರವನ್ನು ಖ್ವಾಜಾ ಅಹ್ಮದ್ ಅಬ್ಬಾಸ್ ನಿರ್ದೇಶಿಸಿದ್ದಾರೆ, ಮತ್ತು ಉತ್ಪಲ್ ದತ್, ಮಧು ಮತ್ತು ಜಲಾಲ್ ಆಘಾ ಮುಂತಾದವರ ತಾರಾಗಣವಿದೆ. ಆರ್ಥಿಕವಾಗಿ ಈ ಚಿತ್ರ ಯಶಸ್ಸು ಕಾಣದಿದ್ದರೂ, ಬಚ್ಚನ್ ಅವರು ಈ ಚಿತ್ರದಲ್ಲಿನ ನಟನೆಗಾಗಿ ಮೊದಲ ಬಾರಿ ಅತ್ಯುತ್ತಮ ಹೊಸ ನಟ ರಾಷ್ಟ್ರೀಯ ಪ್ರಶಸ್ತಿ ಪಡೆದರು. ಆ ನಂತರ ರಾಜೇಶ್ ಖನ್ನಾ ಜೊತೆ ಬಚ್ಚನ್ ನಟಿಸಿದ ಆನಂದ್ (1971) ಚಿತ್ರ ವಾಣಿಜ್ಯವಾಗಿ ಯಶಸ್ಸು ಕಂಡಿತು ಮತ್ತು ವಿಮರ್ಶಕರ ಮೆಚ್ಚುಗೆಯನ್ನೂ ಪಡೆಯಿತು. ಈ ಚಿತ್ರದಲ್ಲಿ ಬಚ್ಚನ್ ನಿರ್ವಹಿಸಿದ ಜೀವನದ ಬಗ್ಗೆ ಸಿನಿಕ ದೃಷ್ಟಿಕೋನವುಳ್ಳ ವೈದ್ಯನ ಪಾತ್ರ ಅವರಿಗೆ ಫಿಲ್ಮ್‌ಫೇರ್ ಅತ್ಯುತ್ತಮ ಪೋಷಕ ನಟ ಪ್ರಶಸ್ತಿಯನ್ನು ತಂದುಕೊಟ್ಟಿತು. ನಂತರ ಅಮಿತಾಭ್ ಪರ್ವಾನ  (1971) ಚಿತ್ರದಲ್ಲಿ ನವೀನ್ ನಿಸ್ಕೋಲ್, ಯೋಗಿತಾ ಬಾಲಿ ಮತ್ತು ಓಂ ಪ್ರಕಾಶ್ ತಾರಾಗಣದಲ್ಲಿ ಅವಿವೇಕಿ ಪ್ರೇಮಿಯ ಪಾತ್ರದಲ್ಲಿ ನಟಿಸಿದರು, ಅಲ್ಲದೆ ಖಳ ಪಾತ್ರದಲ್ಲಿ ಅಮಿತಾಭ್ ನಟಿಸಿದ್ದಕ್ಕೆ ಇದು ಅಪರೂಪದ ಉದಾಹರಣೆ ಕೂಡ ಹೌದು. ರೇಶ್ಮಾ ಔರ್ ಷೇರಾ (1971)ಸೇರಿದಂತೆ ಆ ನಂತರ ಬಿಡುಗಡೆಯಾದ ಬಚ್ಚನ್ ಅಭಿನಯದ ಅನೇಕ ಚಿತ್ರಗಳು ಗಲ್ಲಾಪೆಟ್ಟಿಗೆಯಲ್ಲಿ ವಿಶೇಷ ಯಶಸ್ಸು ಪಡೆಯಲಿಲ್ಲ. ಇದೇ ಸಮಯದಲ್ಲಿ, ನಟ ಧರ್ಮೇಂದ್ರ ಮತ್ತು ತಮ್ಮ ಭಾವಿ ಪತ್ನಿ ಜಯಾ ಬಾಧುರಿ ನಟಿಸಿದ ಗುಡ್ಡಿ ಚಿತ್ರದಲ್ಲಿ ಅತಿಥಿ ನಟನಾಗಿ ಬಚ್ಚನ್ ಕಾಣಿಸಿಕೊಂಡರು. ಆರಂಭಿಕ ವೃತ್ತಿ ಜೀವನದಲ್ಲಿ ತಮ್ಮ ಅಪೂರ್ವ ಧ್ವನಿಯಿಂದ ಎಲ್ಲರ ಗಮನ ಸೆಳೆದಿದ್ದ ಅವರು, ಬಾವರ್ಚಿ ಚಿತ್ರದ ಭಾಗವೊಂದನ್ನು ನಿರೂಪಿಸಿದ್ದಾರೆ. 1972ರಲ್ಲಿ, ಎಸ್. ರಾಮನಾಥನ್ ನಿರ್ದೇಶಿಸಿದ ಪ್ರಯಾಣದ ಸನ್ನಿವೇಶಗಳಿರುವ ಸಾಹಸ ಮತ್ತು ಹಾಸ್ಯಮಯ ಬಾಂಬೆ ಟು ಗೋವಾ ಚಿತ್ರದಲ್ಲಿ ಬಚ್ಚನ್ ಅಭಿನಯಿಸಿದರು. ಈ ಚಿತ್ರದಲ್ಲಿ ಅರುಣಾ ಇರಾನಿ, ಮೆಹ್ಮೂದ್, ಅನ್ವರ್ ಆಲಿ ಮತ್ತು ನಾಸಿರ್ ಹುಸೇನ್ ಮುಂತಾದವರ ಜೊತೆಗೆ ಬಚ್ಚನ್ ನಟಿಸಿದ್ದಾರೆ.
ಲಂಡನ್‌ನಲ್ಲಿ ಅಮಿತಾಭ್ ಬಚ್ಚನ್‌ರವರ ಜೇನುಮೇಣದ ಪ್ರತಿಮೆ
ಲಂಡನ್‌ನಲ್ಲಿ ಬಾಲಿವುಡ್ ಚಲನಚಿತ್ರ ನಟ ಅಮಿತಾಭ್ ಬಚ್ಚನ್ ಅವರ ಜೇನುಮೇಣದ ಪ್ರತಿಮೆಯಿದೆ.
1982- ಕೂಲೀ ಚಿತ್ರೀಕರಣದ ವೇಳೆ ಗಾಯ
1982ರಲ್ಲಿ ಕೂಲೀ ಚಿತ್ರೀಕರಣದ ವೇಳೆ, ಸಹ ನಟ ಪುನೀತ್ ಇಸ್ಸಾರ್‌ ಜೊತೆ ಅಮಿತಾಭ್ ಹೊಡೆದಾಡುವ ದೃಶ್ಯವೊಂದರಲ್ಲಿ ಪಾಲ್ಗೊಂಡಿದ್ದಾಗ ಅವರ ಕರುಳಿಗೆ ಮಾರಣಾಂತಿಕ ಗಾಯಗಳಾಯಿತು. ನೈಜ ಸಂಗತಿಯೆಂದರೆ, ಈ ಚಿತ್ರದಲ್ಲಿ ತಾವಾಗಿಯೇ ಸಾಹಸಗಳನ್ನು ಪ್ರದರ್ಶಿಸುವ ಸಾಹಸಕ್ಕೆ ಬಚ್ಚನ್ ಕೈ ಹಾಕಿದ್ದರು ಮತ್ತು ಚಿತ್ರದ ಒಂದು ಸನ್ನಿವೇಶದಲ್ಲಿ ಅವರು ಮೇಜಿನ ಮೇಲೆ ಬಿದ್ದು, ನಂತರ ನೆಲಕ್ಕೆ ಉರುಳಬೇಕಿತ್ತು. ಆದರೆ ದುರದೃಷ್ಟವಶಾತ್ ಅವರು ಮೇಜಿನ ಮೇಲೆ ಬಿದ್ದಾಗ, ಮೇಜಿನ ಒಂದು ತುದಿ ಹೊಟ್ಟೆಗೆ ಬಡಿದ ಪರಿಣಾಮ ಗುಲ್ಮ ಛಿದ್ರ(ಹರ್ನಿಯಾ)ವಾಗಿ ಸಾಕಷ್ಟು ರಕ್ತವನ್ನು ಕಳೆದುಕೊಂಡರು. ನಂತರ ಅವರು ತುರ್ತಾಗಿ ಸ್ಪ್ಲಿನೆಕ್ಟಮಿ(ಗುಲ್ಮದ ಶಸ್ತ್ರ ಚಿಕಿತ್ಸೆ)ಗೊಳಗಾದರು ಮತ್ತು ಆಸ್ಪತ್ರೆಯಲ್ಲಿ ಹಲವು ತಿಂಗಳುಗಳ ಕಾಲ ಚಿಂತಾಜನಕ ಸ್ಥಿತಿಯಲ್ಲಿದ್ದರು, ಕೆಲವೊಮ್ಮೆ ಸಾವಿಗೆ ಸನಿಹದಲ್ಲಿದ್ದರು. ಅಮಿತಾಭ್‌ರನ್ನು ಉಳಿಸಿಕೊಳ್ಳಲು ಅಭಿಮಾನಿಗಳು ದೇವಾಲಯಗಳಲ್ಲಿ ಪ್ರಾರ್ಥಿಸಿದರು ಮತ್ತು ಇನ್ನು ಕೆಲವರು ಇನ್ನೂ ಒಂದು ಹೆಜ್ಜೆ ಮುಂದೆ ಹೋಗಿ ತಮ್ಮ ಅಂಗಗಳನ್ನೇ ಸಮರ್ಪಿಸಿದರು. ಅಮಿತಾಭ್ ಚೇತರಿಸಿಕೊಳ್ಳುತ್ತಿದ್ದ ಆಸ್ಪತ್ರೆಯ ಹೊರಗಡೆ ಅಭಿಮಾನಿಗಳು ಉದ್ದದ ಸರತಿ ಸಾಲಲ್ಲಿ ನಿಂತಿದ್ದರು. ಆದಾಗ್ಯೂ, ಅವರು ಚೇತರಿಸಿಕೊಳ್ಳಲು ಹಲವು ತಿಂಗಳುಗಳೇ ಬೇಕಾಯಿತು ಮತ್ತು ದೀರ್ಘಕಾಲದ ಚೇತರಿಕೆ ನಂತರ ವರ್ಷದ ಕೊನೆಗೆ ಚಿತ್ರೀಕರಣದಲ್ಲಿ ಅಮಿತಾಭ್ ಪಾಲ್ಗೊಂಡರು. 1983ರಲ್ಲಿ ಕೂಲೀ ಚಿತ್ರ ಬಿಡುಗಡೆಯಾಯಿತು, ಮತ್ತು ಬಚ್ಚನ್‌ ಗಾಯಗೊಂಡಿದ್ದಾಗ ದೊರೆತ ಪ್ರಚಾರದಿಂದಾಗಿ ಚಿತ್ರವೂ ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ಸು ಕಂಡಿತು. ಬಚ್ಚನ್‌ ಗಾಯಗೊಂಡ ಬಳಿಕ ನಿರ್ದೇಶಕ ಮನಮೋಹನ್ ದೇಸಾಯಿ ಕೂಲೀ ಚಿತ್ರದ ಅಂತ್ಯದಲ್ಲಿ ಬದಲಾವಣೆಗಳನ್ನು ಮಾಡಿದರು. ಮೂಲಕಥೆ ಪ್ರಕಾರ ಬಚ್ಚನ್ ನಿರ್ವಹಿಸಿದ ಪಾತ್ರವನ್ನು ಚಿತ್ರದ ಅಂತ್ಯದಲ್ಲಿ ಸಾಯಿಸಲು ಉದ್ದೇಶಿಸಲಾಗಿತ್ತು. ಆದರೆ ಘಟನೆಯ ನಂತರ ಕಥಾವಸ್ತುವಿನಲ್ಲಿ ಬದಲಾವಣೆ ತಂದು, ಬಚ್ಚನ್ ಪಾತ್ರ ಬದುಕುಳಿಯುವಂತೆ ಮಾಡಲಾಯಿತು. ನೈಜ ಜೀವನದಲ್ಲಿ ಈಗಷ್ಟೇ ಸಾವನ್ನು ಹಿಮ್ಮೆಟ್ಟಿಸಿ ಬಂದ ವ್ಯಕ್ತಿಯನ್ನು ತೆರೆಯ ಮೇಲೆ ಕೊಲ್ಲುವುದು ಉಚಿತವಾಗದು ಎಂದು ನಿರ್ದೇಶಕ ದೇಸಾಯಿ ಅಭಿಪ್ರಾಯಪಟ್ಟಿದ್ದಾರೆ. ಬಿಡುಗಡೆಯಾಗಿರುವ ಚಿತ್ರದಲ್ಲೂ ನಿರ್ಣಾಯಕ ಕ್ಷಣದ ಹೊಡೆದಾಟದ ದೃಶ್ಯವನ್ನು ತೋರಿಸಿಲ್ಲ, ಬದಲಾಗಿ ಚಿತ್ರೀಕರಣದ ಸಮಯದಲ್ಲಿ ನಡೆದ ಘಟನೆ ಮತ್ತು ಅದರಲ್ಲಿ ಅಮಿತಾಭ್‌ ಗಾಯಗೊಂಡ ಕುರಿತು ವಿವರಣೆ ತೆರೆ ಮೇಲೆ ಕಾಣಿಸಿಕೊಳ್ಳುತ್ತದೆ. ನಂತರ, ಸ್ನಾಯು ದೌರ್ಬಲ್ಯದಿಂದ ಅಮಿತಾಭ್ ಬಳಲುತ್ತಿರುವುದು ಆರೋಗ್ಯ ತಪಾಸಣೆ ವೇಳೆ ಪತ್ತೆಯಾಯಿತು. ಅನಾರೋಗ್ಯ ಅವರನ್ನು ದೈಹಿಕವಾಗಿ ಮತ್ತು ಮಾನಸಿಕವಾಗಿ ಬಲಹೀನನ್ನಾಗಿ ಮಾಡಿತಲ್ಲದೆ, ಚಿತ್ರರಂಗದಿಂದ ಹೊರಬಂದು ರಾಜಕೀಯ ಪ್ರವೇಶಿಸಲು ಅಮಿತಾಭ್ ನಿರ್ಧರಿಸಿದರು. ಆ ಹೊತ್ತಿಗೆ ನಿರಾಶವಾದಿಯಾಗಿ ಪರಿವರ್ತನೆಗೊಂಡಿದ್ದ ಅವರು, ತಾವು ಹೊಸ ಚಿತ್ರದಲ್ಲಿ ನಟಿಸಿದರೆ ಜನ ತಮ್ಮನ್ನು ಹೇಗೆ ಸ್ವೀಕರಿಸಿಯಾರು ಎಂಬ ವಿಚಾರದಲ್ಲಿ ತೀವ್ರ ಕಳವಳಕ್ಕೀಡಾಗಿದ್ದರು. ಎಷ್ಟರ ಮಟ್ಟಿಗೆ ನಿರಾಶಾವಾದಿಯಾಗಿದ್ದರೆಂದರೆ, ಪ್ರತಿ ಚಿತ್ರದ ಬಿಡುಗಡೆಗೆ ಮೊದಲು "ಯೆ ಫಿಲ್ಮ್‌ ತೊ ಫ್ಲಾಪ್ ಹೋಗಿ" ಎಂಬ ಋಣಾತ್ಮಕ ಹೇಳಿಕೆಯನ್ನು ಕೊಡುತ್ತಿದ್ದರು. ("ಈ ಚಿತ್ರ ಸೋಲಲಿದೆ").